गौरव सिंह जी के लिखल स्वतंत्र भारत के झांकी | जोगीरा\nHome आलेख गौरव सिंह जी के लिखल स्वतंत्र भारत के झांकी\nगौरव सिंह जी के लिखल स्वतंत्र भारत के झांकी\nगौरव सिंह जी\nअभी तक हमनी के पहिला अध्याय ‘राष्ट्र एकीकरण के चुनौती’ के बारे में देखनी जा| एह अध्याय में हमनी के एह बात से अवगत भईनी जा कि कईसे लार्ड माउंटबेटेंन, सरदार पटेल, जवाहर लाल नेहरु अउरी वी.पी. मेनन के टीम पाहिले त्रावनकोर ओकरा बाद जोधपुर, जैसलमेर, जूनागढ़, हैदराबाद अउरी कश्मीर के एकीकरण करे में सफल भईले जा| दूसरा अध्याय ‘देश के भीतर मूलभूत एकीकरण’ में हमनी के देखनीजा कि कईसे सबसे पहले प्रशासनिक एकीकरण भईल, ओकरा बाद आर्थिक एकीकरण, सामाजिक एकीकरण भईल| एकरा अलावां राज्यन के भाषाई एकीकरण अउरी क्षेत्रीयता के खिलाफ एकीकरण प भी चर्चा कईनी जा| ओकरा बाद तीसरा अध्याय ‘भारत के पडोसी देशन से युद्ध’ शुरू भईल जवन भारत के पडोसी देशन के साथे भईल सारा युद्ध भईल, ओकरा बारें में विस्तार से चर्चा भईल| पाहिले भारत-पाकिस्तान 1947 के बात भईल ओकरा बाद 1962 के भारत-चीन युद्ध, फिर पाकिस्तान के साथे भईल 1965, 1971 अउरी 1999 के कारगिल युद्ध के बात भईल| चउथा अध्याय ‘लोकतांत्रिक क्रांति अउरी राजनितिक उथल-पुथल” शुरू हो चुकल बा| एह अध्याय के तीसरा अंक….\nआंदोलन में सारा वर्ग के एगो बढ़िया भागीदारी रहे| आपातकाल के 19 महीना में श्रीमती इंदिरा गाँधी के आपन गलती अउरी लोगन के गुस्सान के एहसास हो गईल रहे| 18 जनवरी 1977 के इहाँ के अचानके मार्च में लोकसभा चुनाव करवावे के ऐलान कर देनी| देश में आपातकाल के बाद 1977 में जवन चुनाव भईल उ अपना-आप में अलग क़िस्म के रहे| लोगन के सामने इ सवाल कम रहे कि के अच्छा बा आ के बुरा बा| बल्कि इ सवाल ज़्यादा रहे कि लोगन के आपातकाल के बारे में का राय बा? ओकरा प्रति लोग जवना हिसाब से वोट कईलस, ओह से साफ़ ज़ाहिर रहे कि लोग आपातकाल के ख़ारिज कर चुकल रहे| देश के जनता आपातकाल के दौरान भईल शोषण के विरोध में इंदिरा गाँधी के ख़िलाफ़ मतदान कईलस| इहाँ तक कि इंदिरो गांधी अपना गढ़ रायबरेली चुनाव हार गईल रही अउरी संजयो गांधी चुनाव हार चुकल रहन|\nजयप्रकाश नारायण जी के स्लोगन रहे “सिंहासन खाली करीं, जनता आ रहल बिया”| 1977 चुनाव परिणाम के बाद सिंहासन खाली हो गईल अउरी जनता सत्ता में आ भी गईल| संसद में कांग्रेस के सदस्यन के संख्या 350 से घट के 153 प सिमट गईल अउरी 30 सालन के बाद पहिला बेरी केंद्र में कवनो ग़ैर कांग्रेसी सरकार के गठन भईल| कांग्रेस के उत्तर प्रदेश, बिहार, पंजाब, हरियाणा अउरी दिल्ली में एको सीट ना मिलल| सात राज्यन के 234 सीटन में से इंदिरा गाँधी के नेतृत्व वाला कांग्रेस के मात्र2सीट ही मिल पाइल रहे| दक्षिण भारत के स्थिति इंदिरा गाँधी के अनुकूल रहे जवन एक तरह से राहत रहे| ओहिजा आपातकाल में शोषण भी ना भईल रहे| इहे कांग्रेस खातिर एगो सुखद समाचार रहे| दक्षिण भारत के राज्यन के आपातकाल के दौरान लागू भईल बीस सूत्रीय कार्यक्रमन से काफ़ी फायदा भी मिलल रहे| आश्चर्य के बात इ बा कि दक्षिण भारत में 1971 के चुनाव के तुलना में ओहिजा 1977 में 22 गो सीट ज्यादा मिलल रहे जवना के परिणामस्वरूप आंकड़ा 70 से बढ़के 92 हो गईल रहे| कहीं न कहीं दक्षिण भारत के तरफ से आइल जनादेश कांग्रेस खातिर कुछ हद तक एगो राहत के बात रहे| लेकिन कुल मिलाके अगर देश के स्तर प देखल जाव त बेशक कांग्रेस के प्रदर्शन 1977 में काफी निराशजनक रहे|\nइहाँ तक कि चुनावी परिणाम के मुख्य पैमाना भी आपातकाल ही बनल| पूरा देश में जेकर भी संबंध आपातकाल से रहे, लगभग उ सब लोग चुनाव में असफल हो गईल रहन जा| चुनाव में बहुत बरियार हार के सामना कांग्रेसी नेता लोग के करे के परल रहे| साधारतः एगो निष्कर्ष निकालल जा सकत बा कि आमतौर प उहे लोग चुनाव जीतल जे आपातकाल के पुरजोर विरोध कईले रहे अउरी जेकरा साथे शोषण भईल रहे| कुल मिलाके कहल जा सकत बा कि चुनावी परिणाम एकदम सीसा लेखा साफ़ रहे| आपातकाल के इ प्रतिफल ही रहे| नेता लोग भी उहे रहे जे ढेर-ढेर दिन तक जेल काट चुकल रहे| अब एगो अहम् सवाल इ उठत बा कि आखिर इंदिरा गाँधी अतना जल्दी चुनाव करावे के फैसला काहे लेली? चुकी चुनाव करावावे के निर्णय भी त उनकरे नु रहे| चुनाव करावे के पक्ष में संजय गाँधी त बिलकुल ना रहन| लेकिन फिर भी इंदिरा गाँधी चुनाव करवावे के फैसला लेली|\nइंदिरा गाँधी के एह फैसला के आपन अलग नजरिया रहे| उहाँ के चुनाव एहि से जल्दी करवईनी ताकि विपक्षी दलन के इकट्ठा होखे के मौका मत मिलो| एह से उहाँ के उम्मीद रहे कि जनता कांग्रेस के वोट कर दी काहे कि उ लोग जतना तक पहुँच ना पाई| एकरा बावजूद लोग बहुत तेजी के साथ इकट्ठा भईले अउरी जनता पार्टी के माथे ताज पहिना देले| स्वतंत्र भारत में पहिला हाली कवनो गैर कांग्रेसी सरकार बनल| इ सरकार कई गो विचारधारा अउरी छोट-बड़ दलन के जोड़के बनल रहे| मूल रूप से एह पार्टी के आधार रहे आपातकाल के विरोध कईल अउरी तमाम अलग-अलग विचारधारान के लाइन से ऊपर उठकर एक साथे इकट्ठा होखल| चुनाव परिणाम के बाद कुछ दिनन तक पार्टी के नेता अउरी भावी प्रधानमंत्री के लेके विवाद चलत रहल| हालांकि जयप्रकाश नारायण के कद जनता पार्टी में बहुत ऊँच रहे| लेकिन उनकर ना त स्वास्थ्य ठीक रहे अउरी नाही प्रत्यक्ष रूप में राजनीती में आवे के चाह रहे| इंदिरा गाँधी के 1977 के चुनाव में बरियार झटका मिलल रहे अउरी उनका में जनता मटियामेट कर देले रहे|\nबाबु जगजीवन राम, चौधरी चरण सिंह अउरी मोरारजी देसाई के नाम सामने रेस में आवे शुरू हो गईल रहे| प्रधानमंत्री पद के लेके तीनों नेता दृढ़ संकल्प रहन| तीनों लोग पहिला गैर कांग्रेसी सरकार के प्रधानमंत्री बनल चाहत रहन जा| इ फैसला जयप्रकाश नारायण अउरी आचार्य कृपलानी के हाथ में रहे| चौधरी चरण सिंह के त खुद पार्टी में ही पर्याप्त समर्थन ना रहे| अब बारी आइल बाबु जगजीवन राम के| बाबु जगजीवन राम त खुद पहिला बेरी इमरजेंसी के प्रस्ताव संसद में पेश कईले रही त उहाँ के प्रधानमंत्री बने के संभावना भी कम हो गईल| एगो संभावना जयप्रकाश नारायण जी के बनल त उहाँ के त खुद पाहिले रही कि कुर्सी खातिर उहाँ के राजनीति ना करब| एह से अंतिम विकल्प मोरारजी देसाई ही बचले| एहिजा जयप्रकाश नारायण के उल्लेख कईल प्रासंगिक होइ| उहाँ के जीवन के श्रेष्ठतम काल से गुज़रत रही| उहाँ के आवाज अउरी नेतृत्व जनता पार्टी खातिर चमत्कारी रहे| उहाँ के ‘किंग मेकर’ के स्थिति प्राप्त कर चुकल रही| इ स्थिति कभी महात्मा गाँधी के मिलल रहे| जयप्रकाश नारायण जी के सहमति से 23 मार्च 1977 के मोरारजी देसाई के प्रधानमंत्री बनावल गईल|\n81 साल के मोरारजी देसाई पहिला गैरकांग्रेसी सरकार के प्रधानमंत्री पद के सुशोभित कईनी| प्रधानमंत्री पद के दूसरा उम्मीदवार चौधरी चरण सिंह के गृह मंत्रालय अउरी बाबु जगजीवन राम के रक्षा मंत्रालय के जिम्मेदारी देल गईल| जनसंघ के कोटा से अटल बिहारी बाजपाई के विदेश मंत्री अउरी लालकृष्ण अडवाणी के सुचना अउरी प्रसारण मंत्रालय के जिम्मेदारी देल गईल| इंदिरा गाँधी के गढ़ रायबरेली में हरावे वाला राजनारायण के स्वास्थ्य मंत्री बनावल गईल| मोरारजी देसाई के नेता बनावे के फैसला बहुत आसान ना रहे काहे कि पार्टी में बाकी के लोगन के विचार अलग अलग रहे| साझा कार्यक्रम जवन आयोजित कईल गईल रहे ओह में निर्णय लेवे में काफी देर लागल काहे कि पार्टी में कई किसिम के लोग रहे जेकर बुनियादी विचारधारा अलग-अलग रहे| एह उलझन के बाद एह प्रकार के साझा कार्यक्रम करावे प सहमती बनल उहे एगो बड बात रहे| इ एगो बड साझा कार्यक्रम रहे| एकरा में स्वतंत्रता आंदोलन से जुडल लोग भी शामिल रहन| एह से इ कार्यक्रम अपना आप में ख़ास भी रहे|\nजनतो के इ उम्मीद रहे कि परिवर्तन से सुधार जरूर आई अउरी आर्थिक स्थिति भी पाहिले से बेहतर होई| लेकिन देश के जनता ओह समय इ आकलन करे में असफल रहे कि जनता पार्टी में जतना दल के लोग बा उ लोग भिन्न नीतियन अउरी विचारन से पोषित रहे| एह कारण से सैद्धांतिक रूप से ओह लोग में आतंरिक मतभेद उत्पन्न हो गईल रहे| एह मतभेद के चलते जनता पार्टी के विघटन शुरू होखे लागल रहे| एकरा बारे में आगे के कहानी अगिला अंक में…..\nस्रोत : आखर के फेसबुक पेज\nपिछला लेखशशि रंजन मिसिर जी के लिखल अक्षय नवमी के कथा\nअगिला लेखशशि रंजन मिसिर जी के लिखल देवठान के कहनी\nगोधना पऽ तारकेश्वर राय जी के लिखल आलेख\nगणेश नाथ तिवारी ‘विनायक’ जी के लिखल भोजपुरी आलेख सेलुलर जेल


सभा समारोह | Anjoria's Weblog\nCategory Archives: सभा समारोह\nगोरखपुर के भोजपुरी “बइठकी”\nगोरखपुर के भोजपुरी साहित्यकारन के संस्था “भोजपुरी संगम” के बइठकी हर महीना करावल जाले. २८वीं बइठकी पिछला १० जून के साहित्यकार सत्यनारायण सत्तन का घरे भइल रहे जवना के अध्यक्षता गोरखपुर विश्वविद्यालय के हिन्दी विभागाध्यक्ष प्रो॰ सुरेन्द्र दुबे कइले रहनीं.\nएह बइठकी का पहिलका सत्र में (बिना बैनरवाला फोटो में बाँए से) चन्द्रेश्वर “परवाना”, प्रो॰ सुरेन्द्र दुबे, प्रो॰ जनार्दन, प्रो॰ रामदेव, गिरिजाशंकर राय “गिरिजेश”, प्रो॰ चित्तरंजन मिश्र, रवीन्द्र मोहन त्रिपाठी. माहेश्वर कुमार शुक्ल, (बैनरवाला फोटो में बाँए से) रामसमुझ साँवरा, सूर्यदेव पाठक “पराग”, कृष्ण कुमार श्रीवास्तव, धर्मेन्द्र त्रिपाठी, हरिवंश शुक्ला हरीश, श्रीधर मिश्र, सत्यनारायण “सत्तन”, ई॰ राजेश्वर सिंह, केशव पाठक “सृजन”, रामनरेश शर्मा, ज्योतिशंकर पाण्डेय के अलावा लल्लन पाण्डेय आ अवधेश शर्मा “सेन” के भागीदारी में भोजपुरी गीत पर बतकही कइल गइल.\nदुसरका सत्र में एह लोग के काव्यपाठ भइल.\nभोजपुरी संगम के २९ वीं बइठकी\nभोजपुरी संगम के २९ वीं बइठकी में अध्यक्षता करत प्रसिद्ध हिन्दी कथाकार आ उपन्यासकार मदन मोहन जी कहनी कि “कवनो रचना के खासियत इहे होखे के चाहीं कि ऊ अपने समय आ समाज के हूबहु उजागर करे आ अपनी भासाई संपदा में कुछ अउर जोड़ सके.”\nपहिलका सत्र मे रुद्रदेव नारायन श्रीवास्त के व्यंग लेख “मूल्य से वैल्यू ले” पर चरचा में प्रो॰ रामदेव शुक्ल के सुझाव रहल कि “भोजपुरी लिखे के समय लेखक के भुला जाए के चाहीं कि ओकरा हिन्दी आ खासकर अँगरेजिओ आवेला.”\nसमीक्षक गिरिजाशंकर राय “गिरिजेश” एह व्यंग के कथ्य तथ्य से भरल पूरल एगो सार्थक रचना बतावल सुझाव दिहलीं कि रुद्रदेव जी में सफल व्यंगकार के पुरहर सामरथ बा. उहाँ के, लेखक के, भोजपुरी गद्यलेखन के अउर अभ्यास करे के सुझाव दिहलीं.\nछपरा विश्वविद्यालय से आइल डा॰ सिद्धार्थ शंकर त्रिपाठी बजार आ नैतिकता के “मूल्य” से, दामाद आ पतोहि के बापन के “वैल्यू” ले के लेखक के नाप तौल के खूबे सरहनी. बाप के कइल पुरनका पंखा के घनघनाहट में बेटा के फटकारत समझावत बाप के मौजूदगी आ नैहर से मिलल पंखा के रख रखाव में ससुरारीवालन के साथे मेहरारुन के उपेक्षाभाग त सिद्धार्थ जी के भावुक क देलस. सूर्यदेव पाठक “परागो” एकर समीक्षा कइलीं.\nकृष्णानगर कालोनी में सुधा संस्कृति संस्थान का कार्यालय पर भइल एह बइठकी के दुसरका सत्र में रवीन्द्र मोहन त्रिपाठी, नरसिंह बहादुर चन्द, धर्मदेव सिंह “आतुर”, आचार्य ओमप्रकाश पाण्डेय, रामसमुझ “सांवरा”, चन्देश्वर “परवाना”, के॰ एन॰ “आजाद”, अवधेश शर्मा “सेन”, हरिवंश शुक्ल “हरीश”, केशव पाठक “सृजन”, आ अब्दुर्रहमान गेहुआँसागरी के काव्यपाठ भइल.\n(बइठकी के संयोजक आ संचालक सत्यनारायण मिश्र सत्तन के रपट)\nकविता, खबर, सभा समारोह, सरोकार, साहित्य में प्रकाशित किया गया | Tagged बइठकी\t| Leaveareply\nPosted on जुलाई 13, 2012 by Anjoria\nखबर, भोजपुरिया लाल, सभा समारोह, सरोकार में प्रकाशित किया गया | Tagged भिखारी ठाकुर\t| Leaveareply\nछपरा के लोग भुला दिहल भिखारी ठाकुर के\nपिछला मंगल १० जुलाई का दिने जब पटना आ कुतुबपुर में भोजपुरी के शेक्सपियर कहाएवाला भिखारी ठाकुर के पुण्यतिथि मनावल गइल तवना दिने छपरा के भिखारी ठाकुर मोड़ पर मौजूद भिखारी ठाकुर आ उनुका मण्डली के मूर्ति बाट जोहत रह गइल एगो फूल माला के. ई मूर्ति स्थापित कइला का बाद ई पहिला मौका रहल जब एह जगहा पर कवनो कार्यक्रम आयोजित ना भइल. ना त कवनो राजनेता अइलें ना भोजपुरी के नाम पर आपन चेहरा आ धंधा चमकावे वाला लोग, देश विदेश में भोजपुरी के अलख जगावे वाला लोग.\nगनीमत अतने रहल कि बिहार भोजपुरी अकादमी आ भिखारी ठाकुर के गाँव के कुछ नवजवान भिखारी ठाकुर के श्रद्धांजलि देबे के औपचारिकता निबाह दिहलें. कुतुबपुर में आयोजित कार्यक्रम में भिखारी ठाकुर के पोता राजेन्द्र ठाकुर, भिखारी ठाकुर के सहकर्मी रहल गोपालजीम विष्णुदेव शर्मा, चरण जी वगैरह का साथ कुछ जनकवि भिखारी ठाकुर लोक साहित्य व संस्कृति मंच के पदाधिकारी ललन राय, चुनमुन गु्पता, रवि कुलभूषण, गोपाल राय, किशुनदेव शर्मा, चंद्रशेखर बैठा, कृष्ण कुमार वैष्णवी आ कुछ स्थानीय लोग भिखारी ठाकुर के मुर्ति पर फूल माला चढ़ावल आ उनुका के श्रद्धांजलि दिहल. भिखारी ठाकुर के नाटक के प्रस्तुति भइल.\nखबर, देश आ समाज, भोजपुरिया लाल, सभा समारोह, सरोकार में प्रकाशित किया गया | Tagged भिखारी ठाकुर\t| 1 Reply\nभिखारी ठाकुर के पुण्यतिथि मनावल गइल\nPosted on जुलाई 10, 2012 by Anjoria\nपटना में बिहार भोजपुरी अकादमी १० जुलाई के स्व॰ भिखारी ठाकुर के पुण्यतिथि का अवसर पर एगो कार्यक्रम आयोजित कर के उनुका के श्रद्धांजलि दिहलसि.\nकार्यक्रम के उद्घाटन करत बी॰एन॰तिवारी उर्फ भाईजी भोजपुरिया कहनी कि भिखारी ठाकुर अपना नाटकन का जरिए समाज में पसरल कुरीतियन का खिलाफ आवाज उठवले रहीं.\nसमारोह के अध्यक्षता अकादमी के अध्यक्ष प्रो॰ आर॰ के॰ दूबे कइनी आ कहनी कि बिहार भोजपुरी अकादमी का तरफ से भिखारी ठाकुर पर शोध करे वाला विद्यार्थियन के आर्थिक सहायता दिहल जाई आ भिखारी ठाकुर के पाण्डुलिपियन के प्रकाशन करावल जाई.\nएह मौका पर मशहूर गायक आ गीतकार ब्रजकिशोर भिखारी ठाकुर के बिदेसिया गीत के सस्वर पाठ कर के सभका के भाव विभोर कर दिहलन.\nसमारोह में प्रमोद किशोर, लक्ष्मीकांत पाण्डेय, लल्लन जी, मोहम्मद नवाब, शिवजी सिंह वगैरह दर्जन भर वक्ता आपन विचार व्यक्त कइलें.\n(स्रोत : अकादमी के प्रेस विज्ञप्ति)\nखबर, देश आ समाज, सभा समारोह, सरोकार में प्रकाशित किया गया | Tagged भिखारी ठाकुर के पुण्यतिथि\t|3Replies\nगाजियाबाद में भइल भोजपुरी कवि सम्मेलन\nPosted on मई 31, 2012 by Anjoria\nपूर्वाचल भोजपुरी महासभा के मुख्य संरक्षक अशोक श्रीवास्तव के संयोजन में गाज़ियाबाद में पहिला बेर एगो भोजपुरी कवि सम्मलेन क आयोजन भइल. कवि सम्मेलन के अध्यक्षता वरिष्ठ कवि राजकुमार सचान ”होरी” आ संचालन भोजपुरी के लोकप्रिय कवि मनोज भावुक कइलन. एह सम्मेलन के मुख्य अतिथि रहलन हिन्दी-भोजपुरी के सुप्रसिद्ध अभिनेता महाभारत के द्रोणाचार्य सुरेन्द्र पाल सिंह आ विशिष्ठ अतिथि रहलें नवल कान्त तिवारी, निदेशक उत्तर प्रदेश राज्य सूचना केंद्र.\nकवि सम्मेलन क शुरुआत सिवान से पधारल गीतकार सुभाष चन्द्र यादव अपना सरस्वती वन्दना से कइलन. फेर “चिरई-चुरुमन सब जल बिनु तरसे ..काहे नाहीं पनिया बदरा से बरसे ..” गीत गा के शुरूए में मंच के ऊंचाई दे दिहलें. गीतकार-व्यंग्यकार मोहन द्विवेदी आपन रचना ”जेब” सुना के आजु क सामाजिक-राजनीतिक विसंगतियन पर करारा चोट कइलें. “…. देश क पैसा हव देश क जेब में, चाहे आप क जेब में चाहे हमरे जेब में ..” वयोवृद्ध कवि गिरधारी करूण चइता सुनवलन त तारकेश्वर मिश्र राही भ्रूण ह्त्या पर गीत सुना के सभके सोचे विचारे पर मजबूर कर दिहलन. हास्य कवि बादशाह तिवारी प्रेमी भोजपुरी क कुछ अइसे परिभाषित कइलन “– जे बोली समझी एकरा के सट जाई उ लासा नीयर / एतना मीठ कहाँ कवनो हमरी भोजपुरी भाषा नीयर .” युवा कवि अनूप पाण्डेय एकांत किसानन के दर्द को उकेरत सुनवलन “– किसान के कफनो भर के ताकत नइखे..रूई में, कपास में .” भोजपुरी हास्य के महाकवि कुबेर नाथ मिश्र विचित्र सत्ता क हालात पर व्यंग्य कइलन – “ऊपर महिला, नीचे महिला, बीचे मरद चंपाइल बा, हे भगवान बुझाते नइखे कवन ज़माना आइल बा .”. मुकेश श्रीवास्तव मुकेश मनई के विवशता कुछ अइसे सुनवलन – “कुकुरा के डांट सहे, सियरा के रोब/ हई शेरवा त साचहूँ लाचार हो गइल. ” युवा ग़ज़लकार मनोज भावुक आपन शेर पढ़े – “मन के धृतराष्ट्र के आँखिन से सभे देखत बा/ भीम असली ह कि लोहा के, चिन्हाते नइखे… बर्फ हs, भाप हs, पानी हs कि कुछुओ ना ह s / जिन्दगी का हवे, ई राज बुझाते नइखे ” .गोरखपुर से आइल कवयित्री शैलजा सिंह के गाँव याद आइल आ सुनवली – “अकेलापन भइल जब भी हमें उ गाँव याद आइल”. डा० रचना, पी के सिंह आ तरल जी समेत कई अउरी कवि लोग आपन समसामयिक रचना आ गीत-ग़ज़ल सुना के सुनेवालन के मोह लिहल. फेर वरिष्ठ कवि राजकुमार सचान ”होरी” के अध्यक्षीय भाषण आ काव्य पाठ क बाद पूर्वाचल भोजपुरी महासभा के मुख्य संरक्षक आ संयोजक अशोक श्रीवास्तव सभकर धन्यवाद ज्ञापित करत कहलन कि एह भोजपुरी कवि सम्मेलन क परम्परा हमरा भर जिनिगी जारी रही आ हर साल दिवाली क आसपास गाज़ियाबाद में एकर बड़हन आयोजन होत रही.\n(स्रोत – मोहन द्विवेदी)\nकविता, खबर, सभा समारोह, सरोकार, साहित्य में प्रकाशित किया गया | Leaveareply\nसाहित्य के कौमी एकता अवार्ड-2012 डॉ.जगदीश्वर चतुर्वेदी के दिहल गइल\nPosted on मई 29, 2012 by Anjoria\nऑल इंडिया कौमी एकता मंच क ओर से हर साल दिहल जाए वाला कौमी एकता अवार्ड पिछला दिने कोलकाता के कला मंदिर सभागार में आयोजित एगो भव्य समारोह में दिहल गइल. ई पुरस्कार अलग अलग क्षेत्र में बेहतरीन काम करे वालन के दिहल जाला. साल 2012 के साहित्य के चउथा कौमी एकता सम्मान हिन्दी के साहित्यकार डॉ.जगदीश्वर चतुर्वेदी के दिहल गइल. एहसे पहिले ई सम्मान डॉ.अभिज्ञात, मुनव्वर राना, अउर डॉ.विजय बहादुर सिंह के दिहल जा चुकल बा. डा॰ चतुर्वेदी का अलावे एह सम्मान से नवाजित लोगन में फिल्म निर्देशक गौतम घोष, सामाजिक कार्यकर्ता तिस्ता सितलवाड़, टीवी समाचार चैनल आज तक के पत्रकार आलोक श्रीवास्तव, आ शिक्षाविद् लौरिन मिर्जा के दिहल गइल. चिकित्सा क्षेत्र में लाइफ टाइम अचिवमेंट अवार्ड डॉ. सुकांति हाजरा के दिहल गइल. एह लोग के ई अवार्ड डीआईजी डॉ.अकबर अली खान, चित्रकार वसीम कपूर आ पंजाबी बिरादरी के अध्यक्ष अनिल कपूर का हाथे दिहल गइल.\nकार्यक्रम के दुसरका सत्र में गजल गायक जगजीत सिंह के श्रद्धांजलि देबे ला शाम-ए-गजल के आयोजन भइल जवना में विनोद सहगल अपना गजलन से लोग के मन मोह लिहलें. संस्था के गतिविधियन के जानकारी ओकर अध्यक्ष जमील मंजर, उपाध्यक्ष सतीश कपूर आ महासचिव आफताब अहमद खान दिहलें.\nडॉ.जगदीश्वर चतुर्वेदी क जनम 12 अप्रैल 1957 के मथुरा में भइल रहे. संपूर्णानंद विश्वविद्यालय,वाराणसी से सबले बेसी नंबर ले के सिद्धांत ज्यौतिषाचार्य के परीक्षा पास कइला का बाद ऊ जवाहरलाल नेहरू विश्वविद्यालय से एमए, एमफिल, पीएचडी के उपाधि लिहलें. जेएनयू क छात्र राजनीति में सक्रिय नेतृत्व देबे वाला जगदीश्वर चतुर्वेदी साल 1984-85 में जेएनयू छात्र संघ के अध्यक्ष चुनइलें. छात्र रहते जेएनयू क एकेडमिक कौंसिल आ बोर्ड ऑफ स्टडीज के सदस्य मनोनीत भइलें. साल 1989 में कलकत्ता विश्वविद्यालय में हिन्दी के लेक्चरर बनलें, साल 1993 में रीडर अउर साल 2011 में प्रोफेसर हो गइलें. देश के विश्वविद्यालयी जगत में ई कमे होला कि कवनो शिक्षक एगारहे साल के अध्यापन अनुभव पर प्रोफेसर बन जाव. कलकत्ता विश्वविद्यालय क इतिहास के ई विरल घटना हैबा. डा॰ जगदीश्वर चतुर्वेदी के अबले 45 गो किताब प्रकाशित हो चुकल बाड़ी सँ. ई किताब साहित्य समीक्षा, स्त्री साहित्य आलोचना आ मीडिया पर केन्द्रित बाड़ी सँ.\nसभा समारोह, साहित्य में प्रकाशित किया गया | Tagged कौमी एकता अवार्ड, डा॰ जगदीश्वर चतुर्वेदी\t| Leaveareply\nभोजपुरी के बइठकी गोरखपुर में\nPosted on अप्रैल 29, 2012 by Anjoria\nगोरखपुर के भोजपुरी संगम के छब्बीसवीं बइठकी पिछला ८ अप्रेल २०१२ के डा॰ सत्यमवदा शर्मा “सत्यम” के शाहपुर आवास पर भइल. एकरे पहिले पारी में युवा कहानीकार अवधेश शर्मा “सेन” के कहानी “बदलाव” पर बातचीत में कवि , साहित्यकार रूद्रदेव नारायण श्रीवास्तव के आलेख पढ़त डा॰ अभिजीत शुक्ल कहलीं कि कहानीकार आजु के राजनैतिक माहौल से दुखी त बा बाकिर निरास नइखे.\nबातचीत के आगे बढ़ावत कवि धर्मेन्द्र त्रिपाठी जी कहलीं कि हिन्दी में जवन काम भारतेन्दुजी कइलीं उहे काम भोजपुरी में होखे के चाहता.\nछोट कहानी के बड़ समीक्षा पर विरोध दर्ज करत वरिष्ठ गीतकार राजेश राज जी कहलीं कि बनियान के बाँहि लमहर भइला पर बुसैट से बहरा लटकि के बाउर लागल करेला.\nहिन्दी के स्थापित समीक्षक श्रीधर मिश्र जी बतवलें कि आजु कहानी खाली किस्सागोई भर नइखे करत. उहाँ के एह कहानी के कौनों उपन्यास के सारांश जइसन मनलीं.\nदुसरी पारी में वरिष्ठ गीतकार ओम धीरज, आचार्य ओम प्रकाश पाण्डेय, आचार्य मुकेश, जगदीश खेतान, त्रिलोकी त्रिपाठी “चंचरीक”. लल्लन पाण्डेय “ट्रेन”, नरसिंह बहादुर चन्द्र, केशव पाठक “सृजन”, अजु शर्मा, मेजबान कवियित्री “सत्यम”, धर्मदेव सिंह “आतुर”, सूर्यदेव पाठक “पराग” के रचना पाठ भइल.\nअध्यक्षीय संबोधन में प्रो॰ जनार्दन जी कहलीं कि “भोजपुरी मन के मामिला हवे जवन कहीं न कहीं से बिगड़ल जरूर बा एहसे पहिले भोजपुरी के “मन” बनावे के पड़ी, उहो बुद्धि के तालमेल से”.\nबइठकी के कामयाबी पर वरिष्ठ भोजपुरी कथाकार गिरिजा शंकर राय “गिरजेश” जी प्रसन्नता व्यक्त कइलीं. संचालन सत्यनारायण मिश्र “सत्तन” के रहे.\n(फोटो में उपर वाली कतार में सूर्यदेव पाठक “पराग”, गिरिजा शंकर राय “गिरजेश”, केशव पाठक “सृजन”, नरसिंह बहादुर चन्द, श्रीधर मिश्र, प्रो॰ जनार्दन, जगदीश खेतान, सत्यनारायण मिश्र “सत्तन” आ निचला कतार में पीठ कइले डा” सत्यमवदा शर्मा “”सत्यम”, संजू शर्मा आ धर्मेन्द्र त्रिपाठी.)\n66, खरैया पोखरा, बशारतपुर,\nगोरखपुर – 273004 \nफोन – 7376935234\nखबर, भाषा, सभा समारोह, सरोकार, साहित्य में प्रकाशित किया गया | Tagged गोरखपुर, बइठकी, भोजपुरी, भोजपुरी संगम\t|4Replies\nRT @MeghUpdates: #BREAKING: Hamas and Ter0rist Org pays and will payaheavy price, as it is Not over yet, and they will not Escape our Str…7hours ago\nRT @anilkohli54: Pressure is going to mount on WHO to reveal the source of #ChineseVirus. Besides it will also have reveal if it is natura…7hours ago


पंकज केसरी कइले प्यार जिन्दाबाद – Anjoria\nJun 21, 2010 पंकज केसरी\nभोजपुरी सिनेमा में जबरदस्त लोकप्रियता हासिल कइला का बाद पंकज केसरी अब साउथ के फिलिम करे में व्यस्त बाड़न. बतवलन कि तेलुगु के एगो फिलिम प्रेमा जिन्दाबाद में काम कर रहल बाड़न जवन कि एगो बेहतरीन प्रेमकथा हऽ. एगो गरीब नवजवान के एगो अमीरजादी से मुहब्बत हो जात बा. ई फिलिम भोजपुरियो में बनावल जा रहल बा जवना के नाम रही प्यार जिन्दाबाद.\nसाउथ में काम करे के अपना अनुभव का बारे में बतियावत पंकज केसरी कहले कि ओहिजा के लोग समय के बड़ा पाबन्द होला. ओहिजा काम करे के अगो अलगे रोमांचक अनुभव होला. सबेरे छवे सात बजे से शूटिंग के काम शूरु हो जाला. ओहिजा के तकनीशियन अवव्ल दरजा के होले. कहले कि ऊ त अपना के भाग्यशाली मानेले कि उनका साउथ का फिलिम में काम करे के मौका मिलल जहाँ निर्देशक से ले के कैमरा मैन तक, युनिट के हर सदस्त अपना काम में माहिर होला.\nपंकज साउथ के एगो अउरी फिलिम में काम कर रहल बाड़े जवना के नाम बा, बी ग्रुप. ई एगो थ्रिलर फिल्म हऽ जवना के नायक सिस्टम का खिलाफ लड़त बा.\nपुछनी कि अब का भोजपुरी फिलिम खातिर समय निकाल पायब त पंकह कहले कि बेशक. बतवले कि उनकर दर्जनो भोजपुरी फिलिम आवे वाली बाड़ी स. हीरो हीरालाल, तेजाब, त्रिनेत्र, नथुनिया पर गोली मारे, जुदाई वगैरह शामिल बा.


कोलकाताक प्रमुख स्थानसभ\nभारतक सांस्कृतिक राजधानी \n• पुलिस प्रमुख\n205 किमी2 (79.15 बर्गमील)\n1,886.67 किमी2 (728.45 बर्गमील)\nUTC+०५:३० (भारतीय मानक समय)\nबंगाली आ अङ्ग्रेजी\nकोलकाता (पुरान नाँव कलकत्ता) भारत देस के पच्छिम बंगाल राज्य क राजधानी हऽ। हुगली नदी के पूरबी तीरे पर बसल ई शहर आर्थिक, ब्यापारिक आ सांस्कृतिक हिसाब से बहुत महत्व वाला शहर ह आ पूरबी भारत के सभसे बड़ शहर भी हवे; कलकत्ता बंदरगाह भारत के सभसे पुरान अभिन ले चालू बंदरगाह हवे आ अपना तरह के अकेल बंदरगाह हऽ जे नदी के सहारे बाटे। शहर के "सांस्कृतिक राजधानी" मानल जाला आ अंगरेजी में एकर "सिटी ऑफ ज्वाय" (आनंद के नगर) के रूप में परसिद्धी बा। साल 2011 के जनगणना के आँकड़ा अनुसार, कोलकाता शहर के कुल जनसंख्या 4.5 मिलियन (45 लाख) रहल, जबकि एकरा उपशहरी इलाका सभ के सामिल कइ के कुल जनसंख्या 14.1 मिलियन (141 लाख) रहल, एह हिसाब से ई भारत के तिसरा सभसे ढेर जनसंख्या वाला शहर बा। हाल के अनुमान सभ के मोताबिक कोलकाता मेट्रो एरिया के अर्थब्यवस्था के आकार $60 से $150 बिलियन (परचेजिंग पावर पैरिटी खाती जीडीपी के एडजस्ट कइ के) बाटे जेकरा चलते ई शहर मुंबई आ दिल्ली के बाद भारत के तिसरहा सभसे बड़ आर्थिक केंद्र भी बा।\nसत्रहवीं सदी ईसवी की अंत में कलकत्ता नाँव से अस्थापित ई शहर अंग्रेजन की समय में (सन 1911 ई. से पहिले ले) पूरा भारत क राजधानी रहे। एही से एकर इतिहास आ संस्कृति की हिसाब से बहुत महत्व बा। कलकत्ता बंदरगाह भारत क सबसे पुरान बंदरगाह हवे। आर्थिक आ ब्यापारिक दृष्टि से सबसे बड़ शहर रहला से इहाँ रोजी-रोजगार खातिर पुरा भारत से लोग आवे आ उत्तर प्रदेश आ बिहार की भोजपुरिहा इलाका क लोग ए में प्रमुख रहे। लोकगीत आ किस्सा-कहानी की जरिये कलकत्ता से भोजपुरिया संस्कृति क जुड़ाव आजु ले महसूस कइल जा सकेला।[नोट 1]\n3 आर्थिक महत्व\n4 लोग आ संस्कृति\nमुख्य लेख: कोलकाता के इतिहास\nसतरहवीं सदी के नक्शा सभ पर कलकत्ता भा कोलिकाता कहीं ना देखाई पड़े ला हालाँकि, गोबिंदपुर आ सुतानुती जरूर एह नक्शा सभ पर लउके लें। "कलकत्ता" (Calcutta) शब्द के पहिला इस्तेमाल 1688 के लिखल एगो चिट्ठी में मिले ला जे ढाका से ईस्ट इंडिया कंपनी के एजेंट लोग द्वारा लिखल गइल रहे, 1689 में जॉब चार्नूक, जिनके एह शहर के संस्थापक मानल जाला, अपना खत-किताबत में एह नाँव के ऑफिशियल तरीका से इस्तेमाल शुरू क दिहलें।\nआर्थिक महत्व[संपादन करीं]\nलोग आ संस्कृति[संपादन करीं]\n↑ लागा झुलनिया क धक्का, बलम कलकत्ता पहुँच गये... से ले के भिखारी ठाकुर की नाटक कुल में ले कलकत्ता के बहुबिध रूप मिलेला।\n↑ "Sovan Chatterjee to be new Kolkata mayor". Hindustan Times. New Delhi.6June 2010. पहुँचतिथी 26 April 2011.\n↑ "Ranjit the sheriff". The Telegraph. 1 January 2014. पहुँचतिथी 17 January 2014.\n↑ "New CP reaches slain cop's house with job letter". Times of India. 16 February 2013. पहुँचतिथी 17 February 2013.\n↑ "Global city GDP 2014". Brookings Institution. पहुँचतिथी 8 May 2015.\n↑ John Hawksworth; Thomas Hoehn; Anmol Tiwari (नवंबर 2009). "Which are the largest city economies in the world and how might this change by 2025?" (PDF). PricewaterhouseCoopers. पहुँचतिथी 17 April 2015.\n↑ "India's top 15 cities with the highest GDP Photos Yahoo! India Finance". Yahoo! Finance. 28 September 2012. ओरिजनल से9अक्टूबर 2014 के पुरालेखित. पहुँचतिथी 27 मार्च 2017.\n↑ Krishna Dutta (2003). Calcutta: A Cultural and Literary History. Signal Books. पप. 9–. ISBN 978-1-902669-59-5.\nपच्छिम बंगाल के शहर\nकुछ समय बदे जान के खाली छोड़ल गइल बा\n"https://bh.wikipedia.org/w/index.php?title=कोलकाता&oldid=683279" से लिहल गइल\nपच्छिम बंगाल के शहर आ कस्बा\nएह पन्ना पर आखिरी बेर संपादन 25 जनवरी 2021 के 12:04 बजे भइल रहल।


खलनायक बन के मज़ा आवत बा समर्थ चतुर्वेदी के – Anjoria\n“धन्यवाद बा ओह निर्माता-निर्देशकन के जे हमरा के नायक खलनायक ना बलुक एगो सफल कलाकार के रूप में देखेलं आ हमरा के अपना फिलिमन में मजगर किरदार ला चुनेलें.” ई कहना ह चर्चित अभिनेता समर्थ चतुर्वेदी के जे “बलमा बड़ा नादान” से बतौर नायक आपन फ़िल्मी कैरियर शुरु कइले रहले.\nअनेके फिलिमन के नायक रह चुकल समर्थ चतुर्वेदी पिछला साल सुपर हिट रहल फिलिम “त्रिनेत्र” से बतौर खलनायक आपन दुसरका पारी शुरू कइलन आ आजु का तारीख में ऊ लगातार हिंदी आ भोजपुरी फिलिमन में व्यस्त बाड़ें. हालही में समर्थ “बीबी नम्बर वन” आ “टाईगर” फिलिम के शूटिंग पूरा कइले ह. दक्खिन के फिलिम बनावे के तारीफ करत समर्थ के कहना बा कि ओहिजा बहुते कुछ सीखे के मौका मिलल, काम में लगन आ लीक से हट के काम करे के अनुभव मिलल.\nसमर्थ चतुर्वेदी के हिंदी फिल्म “ज़िन्दगी जलेबी” जल्दिए रिलीज होखे वाली बा. आ भोजपुरी फिलिमन में कंचन तन तुलसी मन गंगा, हवा में उड़ता जाय लाल दुपट्टा मलमल का, बीबी नम्बर वन, अउर टाईगर वगैरह बाड़ी स.\nखेसारीलाल के नायिका बनली मोनिका सिंह


नक्सलवाद एगो गंभीर समस्या (भोजपुरी) - Decoding Dream India\nनक्सलवाद एगो गंभीर समस्या (भोजपुरी)\nFebruary 24, 2021 April 3, 2016 by Gaurav Singh\nभारत के आजाद भईला लगभग 70 साल होखे जा रहल बा, लेकिन हमनी के देश में आजो एगो अइसन समूह बा जवन दुनिया के सबसे बड लोकतान्त्रिक कहाए वाला देश के लोकतंत्र में विश्वास ना रखे| नक्सलवाद देश के एगो गंभीर समस्या बन चुकल बा| इहाँ तक कि भारत के पूर्व प्रधानमंत्री मनमोहन सिंह कह चुकल बाड़े कि नक्सलवाद भारत के राष्ट्रिय सुरक्षा खातिर एगो बड खतरा बा| जब भी ‘नक्सल’ शब्द कवनो आम आदमी के कान में जाला त दिमाग में आतंकवाद, गोली बन्दुक आदि के चित्र में उभरेला|\nपाहिले जब छोट रही आ नक्सल के किस्सा कहानी सुनत रही त इहे लागत रहे| सुदीप चक्रोवर्ती आपन किताब ‘रेड सन- ट्रेवल इन ए नक्सलाइट कंट्री’ के शुरुआत ही एह लाइन “Naxalbari has not died and it will never die” से कईले बाड़े| उहाँ के एह लाइन से अंदाजा लगा ली कि नक्सलवाद कतना बरियार जड़ जमा चुकल बा| खासकर रेड कोरिडोर (आँध्रप्रदेश, छत्तीसगढ़, झारखण्ड, उड़ीसा आदि) में आपन गहिराह रूप से जड़ जमा चुकल बा|\nएहिजा इ समझल बहूत जरूरी बा कि प्राकृतिक संसाधन प अधिकार के लेके आदिवासिन के लड़ाई लगभग तीन सौ सालन से रहल बा, जबकि नक्सलवाद पिछिला चार दशक के देन ह| आदिवासी योद्धा तिलका मांझी अंग्रेजन से कहले रहन कि जब जंगल अउरी जमीन भगवान हमनी के वरदान में देले बाड़े त हमनी के सरकार के टैक्स काहे दिही जा? लेकिन अंग्रेजी शासक लोग ओह लोग के बिल्कुल ना सुनलस| फलस्वरूप भईल इ कि आदिवासी अउरी अंग्रेजी शासकन के बीच बरियार लड़ाई भईल| 1784 के आस पास तिलका मांझी भागलपुर के कलक्टर के तीर मारकर हत्या कर देले, ओकरा जवाब में अंग्रेजी शासक भारी संख्या में आदिवासिन के भी हत्या कर देलस|\nअंततः अंग्रेजी सैनिक तिलका मांझी के भी पकड़ के घोडान के बीच बांध देलस अउरी फिल्मी शैली में भागलपुर ले जाके हजारों आदमिन के भीड़ के सामने आम जनता में भय पैदा करने खातिर बरगद के पेड़ प फांसी से लटका देहलस| लेकिन आदिवासी जनता ओह लोग से डरल बिल्कुल ना, बल्कि लगातार संघर्ष अउर बढ़त चलल चल गईल जवना में संताल हूल, कोल्ह विद्रोह, बिरसा उलगुलान प्रमुख रहले| एकरा बाद अंग्रेज भी आदिवासी क्षेत्रन प कब्जा ना कर पवलन अउरी ओह लोग के आदिवासियन खातिर जमीन, पारंपरिक शासन व्यवस्था अउरी संस्कृति के रक्षा खातिर कानून बनावे के परल रहे| लेकिन आजादी के बाद भी भारत ओह लोग के संघर्ष से शिक्षा ना लेलस|\nलेकिन एगो सवाल इ उठे के चाही दिमाग में, कि एही समाज के लोग काहे बन्दुक उठावे प मजबूर बा? ओकर कारण के बा? एह प्रकार के सोसाइटी पैदा करे वाला के बा? चुकी एह बात से हमनी के अवगत बानी जा कि बिना विचार आ प्रोपोगेंडा के कवनो संगठन तईयार नइखे हो सकत| बेसक उ विचार नवीन अउरी बनावटी काहे ना होखे| आखिर कवन विचार बा जवन गरीब आदिवासिन के संगठित होखे प मजबूर करता| ओह विचार में सत्यता कतना बा? सवाल इहो बनत बा कि आखिर का कारण बा कि एगो समूह आज भी अपना संविधान में विश्वास काहे नइखे रखत? हिंसक गतिविधि आ ओकर खातिर सुनियोजित व्यवस्था गरीब आदिवासी करे में साचो सक्षम बाड़े या कवनो बाहरी मदद बा? हतना बढ़िया नियम-कानून आ व्यवस्था होखला के बादो हथियार दोसरा देश से ओह इलाका में कईसे पहुच जाता? इ सब एकदम हॉट सवाल ह जवना के समीकरण बड़ा अझुराईल रहल बा|\nनक्सलवाद ह का?\nनक्सलवाद मूल रूप से कम्युनिस्ट क्रन्तिकारियन के आन्दोलन के औपचारिक नाम ह जवना के उत्पत्ति पश्चिम बंगाल के नक्सलबाड़ी गाँव से भईल रहे| नक्सलवाद के आपन पक्ष इहे रहेला कि उ जंगल आ जमीन खातिर लड़ रहल बा| नक्सलवाद कवनो क्रांति ना ह बल्कि एगो हिंसक प्रतिक्रिया ह जवना के हल करे के बारे में हमनी के सार्थक चर्चा ना करीलेजा| होला का कि ओह लोग के हिंसक प्रतिक्रिया में हमनी के एतना भावुक हो जाईना जा कि ओह लोग के पक्ष अक्सर धुंधला पड़ जाला| एही से हिंसक रिएक्शन प समाधान जल्दी ना निकल पावेला| ओहिजा डार्बिन के नियम लागु होला| तू हमरा के ना मरबs त हम तोहरा के मार देब|\nएही से नक्सली अउरी जवान आपन अस्तित्व खातिर एक दूसरा के मारेला| नक्सली के अस्तित्व जंगल-जमीन अउरी जवानन के आपन ड्यूटी होला| इ सभे जानत बा कि हिंसा कबो कवनो चीज के समाधान ना होला| बन्दुक से कबो क्रांति ना आ सकेला खासकर सामाजिक त बिल्कुल ना| महात्मा गाँधी एकर सबसे बड उदहारण रहल बाड़े| आजादी के समय महात्मा गाँधी अहिंसक रास्ता एही से अपनईले रहन काहे कि उ जानत रहन कि बिना गलती के सजा से पूरा व्यवस्था हिला सकत बा| इहे भईलो रहे, भारत में अत्याचार होत रहे आ ब्रिटेन में ओकर राजनितिक प्रभाव पडत रहे|\nअगर ओहिजे हिंसा से काम लेवल गईल रहित त तमाम कानून रही सन जवन नियमतः जेल में डाल सकत रहे आ आन्दोलन कमजोर पड़ सकत रहे| आजादी प हमनी के दबदबा के कमजोर सकत रहे आ क्रोध के आग में अउर लोग मर सकत रहे| एह से क्रांति हमेशा सार्थक विचार आ दर्शन से आवेला| हिंसात्मक आचरण के कोई भी अच्छा इन्सान डिफेंड ना कर सकेला| आर्थिक अउरी सामाजिक पिछड़ेपन के आड़ लेके कोई भी हिंसा करे उ निश्चित रूप से अपमानजनक कृत्य बा|\nनक्सल समूह के इहे कहनाम रहल बा कि इ सब ओह सामाजिक अनदेखी के बदला ह जवन पिछला दशक से सरकार ओह लोग साथे कईले बिया| एह मामला में दुगो चीज निकल के आवत बा| पहिला इ ओह लोग प्रतिक्रिया विचारहीन आ अंधा बा| दूसरा ओह लोग के प्रतिक्रिया प हमनी के जवाब भी सार्थक नइखे| कबो चर्चा करे से पाहिले इ मान लिही उ लोग के तरीका गलत बा| ओकरा बाद मुद्दा प चर्चा करे के शुरू करी| ना त होला का कि ओह लोग के विरोध के तरीका में ही उलझ के रह जाईना जा आ असली मुद्दा अछूता रह जाला|\nएकर मूल कारन का बा?\nआमतौर प लोगन के लागेला कि नक्सलवाद दुश्मन ह| लेकिन हमरा समझ से उ लोग दुश्मन ना ह| काहे कि उ लोग भी एही समाज के ह, इहे समाज ओह लोग के पैदा कईले बा| अंतर बस अतने बा कि हमनी के समाज एगो गाली देले बा आ उ लोग हमनी समाज के दुगना देले बा| दू मिनट खातिर मान लिही कि रउरा एगो अइसने हिंसक संगठन खोले के बा त कवन कवन चीज के जरूरत पड़ी? सबसे पहिला ह्यूमन कैपिटल(मानव संसाधन), एगो बड़ मात्रा में धन, सुनियोजित तरीका से हथियार पहुचावे के व्यवस्था, ओह प्रकार के ट्रेनिंग आदि मुख्य चीज बा|\nएक-एक करके बात करे के कोशिश करब| सबसे पहिला मानव संसाधन, एह प्रकार के संसाधन इक्कठा करे खातिर पईसा नाकाफी चीज होला| एकरा खातिर एगो विचार, एगो प्रोपोगेन्डा के जरूरत होला| विचार कईसन बा आ कईसन ना उहो एगो चर्चा के विषय बा| उदहारण ले लिही दुनिया के सबसे खतरनाक आतंकवादी आई.एस.आई.एस के पास कवनो विचार त बा नु जवन दुनिया के तमाम देशन इहाँ तक कि भारत के पढ़ल-लिखल लईकन के अपना दने खिचे के कवायद रखत बा|\nहर संगठन में लगभग इहे सिधांत बा| सारा संगठन एगो असुरक्षित होखे के भय दिखा के लोगन के समर्थन पा रहल बा| नक्सली इलाका में भी इहे चीज होला| पहिला बात कि ओह इलाका में सुविधा के अतना दिक्कत बा कि लोगन के गोलबंद कईल काफी आसान हो जाला| स्कूल से लेके अस्पताल तक| स्कूल के आभाव के चलते लईका लईकी ग्रामीण स्तर वाला संस्थान से जुड़े शुरू कर देवे लसन| अस्पताल के आभाव के चलते आदिवासिन के एहसास करावे के कोशिश कईल जाला कि साचो सरकार अनदेखा करत रहल बिया|\nचुकी आदिवासिन के दवाई-बीरो उहे नक्सली करेलसन जहाँ से कुछ इमोशनल जुडाव भी आवे लागेला| गरीब आदिवासिन के दिमाग में कूट-कूट के इ भर देवल गईल बा कि सरकार हमेशा से अनदेखी कईले बिया| एह बात में कुछ हद तक सच्चाई बा आ कुछ ओवरएक्सरसाइज भी बा| दूसरा बिंदु बा धन, बहुत सारा बुद्धिजीवी लोग के इ मानना होला कि बाहरी मदद मिलेला लेकिन कुछ बात अईसन भी आइल बा जवना में पता चलल बा सरकारी नीती वाला पईसा लिक होके ओहिजा पहुच रहल बा| एकरा अलावां अवैध गतिविधि जईसे अपहरण अउरी फिरौती से धन के इक्कट्ठा कईल जाला|\nतीसरा बिंदु बा हथियार| हम बहुत डाक्यूमेंट्री आ इंटरव्यू देखले बानी| बहुत सारा लेख भी पढ़त रहल बानी एह मुद्दा प| लेकिन डाक्यूमेंट्री में एगो बात नोट कईनी कि समय के साथ हथियार बदलत रहल बा| सबसे महत्वपूर्ण चीज इ बा कि एटॉमिक वेपन के चक्कर में पूरा विश्व पागल हो रहल बा| पुराना हथियार एक्सपायरी हो रहल बा| चीन आ अमेरिका जईसन देश वेपन नष्ट करे के बजाए ओह सब देश में बेच रहल बा जहाँ के बाजार में खरीदल आसान बा| एह से नक्सलियन के आसानी से वेपन मिल जाला|\nजब सेना पॉइंट टू-टू से एसएलआर के तरफ बढल रहे त सारा नक्सली लोगन के हाथ में पॉइंट टू-टू रहे| आज जब एसएलआर से इंसास राइफल दने बढ़ल त नक्सली लोगन भीरी एसएलआर पहुच गईल| माने इ कि एक्सपायरी वेपन के आजो आसानी से बाजार में खरीद-फरोख्त हो रहल बा जवना प हमनी के सीधा नियंत्रण नइखे| कही न कही हमनी के प्रशासन व्यवस्था लचर बा ना त अतना आसानी से ओह लोग के हाथे ना लागित|\nनक्सलवाद के हल काहे जरूरी बा?\nआजादी के समय हमनी लगे का रहे? मुहावरा के भाषा में कही त 1947 में भारत में एगो साइकिल भी ना बनत रहे| आज विश्व के महाशक्ति बने जा रहल बा| दू दशक पाहिले 1991 में जवन देश विदेशी मुद्रा के खजाना खाली होखे के चलते आर्थिक संकट में रहे, जेकरा सोना गिरवी रख के कर्जा लेवे के पडल रहे उ बहुत ही कम समय में आपन ताकत बढ़ा लेले बा| हर क्षेत्र में भारत आपन परचम लहरा रहल बा| पाहिले पैसा खातिर आईएमएफ आ वर्ल्ड बैंक में अमेरिका के पैरिकारी करे के पडत रहे|\nइहाँ तक कि ओही आर्थिक संकट में हमनी के मजबूरन ईराक के लड़ाई में अमेरिका के साथ भी देवे के पडल बा| आज उ देश कुछ देश से मिलके ब्रिक्स और एशियन बैंक जईसन संसथान के लीड कर रहल बा| लेकिन भारत के लगे जतना आंतरिक चुनौती बा ओतना कवनो देश के लगे नइखे चाहे बात चीन के होखे या फिर अमेरिका के| अलगावादी, आतंकवादी, दक्षिणपंथी फासीवाद के साथे-साथे वामपंथी नक्सलवाद हमनी के देश के पीछे ले जा रहल बा| एही सब समस्यान के वजह से कई जवान, आम नागरिक आपन बलि देले बा| देश के लगभग 30% से ज्यादा भूभाग आजो नक्सली लोगन के गिरफ्त में बा जहाँ बेस्किमती संसाधन छुपल बा|\nSee also राजनितिक पेंच में अझुराइल वस्तु अउरी सेवा कर (GST) बिल (भोजपुरी)\nसमय के साथे संसाधन के सावधानिकपूर्वक उपयोग कईल काफी जरूरी होला| लेकिन उपयोग समतापूर्वक होखे आ लोगन के ओकर उचित हक़ मिलत रहे त कवनो बुराई नइखे| अगर सच में हमनी के आपन पूरा भूभाग के सही से उपयोग करिजा त कतना विकास होई| आज जतना भी आर्थिक आ सामाजिक लाभ बा ओकर आधो उठावे लागे त निश्चित रूप से ओह लोगन के जन-जीवन में काफी बदलाव आई| लेकिन नक्सली जन के इ बात रास ना आई| काहे कि अगर सुविधा मिले लागी त ओह लोगन के दोकान बंद हो जाई| एह से नक्सली कबो ना चाही कि ओह सब के लाभ आदिवासिन के मिलो|\nहम इ बात एह से अतना साफ़ कहत बानी काहे कि रुआ आ हमनी के त सरकार के देखत नु बानी जा| कवनो अइसन पालिसी लागु बा जवन पूरा देश खातिर बनल होखे आ आदिवासिन खातिर ना| कुछ दिन पाहिले नबीन जी हमरा वाल प बड़ा संक्षेप में बहुत गहिराह बात कहनी कि ‘नक्सलवाद अब एगो सुनियोजित आतंकवाद के रुप धई ले ले बा , ई कई हजार करोड़ के उद्योग बनि गईल बा जवना मे लईकी के सप्लाई बलात्कार से ले के निर्दोष आदिवासियन के हत्या से ले के सैनिकन के शहादत ले शामिल बा’| उहाँ के बात काफी हद तक सही भी बा|\nएह से जरूरी इ बा कि सरकारी सुविधा के डिलीवरी नियमतः सार्थक रूप से होत रहो जवना से आदिवासी लोगन के मन में भारत के संविधान आ व्यवस्था के प्रति विश्वास जागो| नक्सली स्कूल आदि सब उड़ा रहल बा जवन कि हमनी के मुख्य ताकत ह| एह से होला का कि ओहिजा के शिक्षा व्यवस्था लचर हो जाला| एह से टेम्पररी शिक्षा आ स्वस्थ्य खातिर बढ़िया व्यवस्था के जरूरी बा| ना त वापस स्कूल बने आ टुटला के बीचे बहुत सारा नौजवान शिक्षा से वंचित होखला के चलते ओह लोग के तथाकथित क्रांति के रुख रेक लागेले| इ सब नक्सली लोगन के प्लान के एगो हिस्सा ह जवना में लईकन के शिक्षा से अछूता रखी अउरी लड़ाका पैदा करत रही|\nठीक एही कांसेप्ट प पाकिस्तान में स्तिथ स्वात वेल्ली में फैजुल्लाह आपन संगठन ‘तालिबान’ खातिर लडाका पैदा करत रहे| कुछ आला ऑफिसर जईसे दंतेवाडा में ओ.पी. चौधरी जईसन लोगन द्वारा एह सब चीज के प्रति बढ़िया कदम उठावल गईल बा| ओइसन व्यवस्था हर नक्सली इलाका में जरूरी बा| हमनी के नक्सली लोगन के रिफार्म के मौका देवे के चाही जवना से वापिस मुख्यधारा में लावल जा सको अउरी आपन गलती के सुधार सको| हम एह से कहत बानी काहे कि नक्सली के मारला ले नक्सलवाद कबो ख़त्म ना होई| एगो मारम तले गुस्सा में दस गो पैदा हो जाई| हमनी के हिंसात्मक जवाब ओह लोग के तथाकथित आन्दोलन के हवा देवेला अउरी हमनी के व्यवस्था के प्रति गुस्सा पैदा करेला|


Ajay Singh's Page - JaiBhojpuri.com\nBlog PostsDiscussionsEventsGroupsPhotosPhoto AlbumsVideos Ajay Singh's Likes Ajay Singh's Friends\nView All Ajay Singh's Page\nशशि कुमार सिंह (SHASHI) leftacomment for Ajay Singh"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\n"Jul 9, 2012Rajeev Mishra "राजीव भोजपुरिया" leftacomment for Ajay Singh"भाई जी , रउवा के जन्म दिवस के हार्दिक बधाई ,इश्वेर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Jul 9, 2011शशि कुमार सिंह (SHASHI) leftacomment for Ajay Singh"प्रणाम आ जय भोजपुरी\nजय भोजपुरी"Jul 9, 2011जय भोजपुरी leftacomment for Ajay Singh"प्रणाम ,जय भोजपुरी\nराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे…"Apr 6, 2010Mantu Singh leftacomment for Ajay SinghApr 6, 2010नबीन भोजपुरिया ( NB ) leftacomment for Ajay Singh"प्रणाम आ जय भोजपुरी\nजय भोजपुरी"Apr 6, 2010Ajay Singh is nowamember of JaiBhojpuri.comApr 6, 2010 Welcome Them! RSS\nAt 7:19pm on July 9, 2012, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 11:18am on July 9, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई ,इश्वेर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 10:12am on July 9, 2011, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 8:05pm on April 6, 2010, जय भोजपुरी said… प्रणाम ,जय भोजपुरी\nजय भोजपुरी At 12:07pm on April 6, 2010, Mantu Singh said… At 1:20am on April 6, 2010, नबीन भोजपुरिया ( NB ) said… प्रणाम आ जय भोजपुरी


भोजपुरी में देश दुनिया के खबर (बुध, 13 मई 2015) – टटका खबर\nमंगल का दुपहरिया में एक बेर फेरू भूकंपन के दौर चलल आ साढ़े बारह बजे से दू बजे का बीच6गो झटका आइल. पहिला झटका बहुते जोरदार रहुवे आ बाद वाला झटका में से कुछ के पता चलल कुछ का बारे में बाद में जानकारी मिलल. एह भूकंप के केन्द्र नेपाल चीन का सीमा पर कोडारी बतावल गइल आ तीव्रता 7.3 के रहुवे. एह भूकंप से भारत में 41 लोग के जान जाए के खबर बा. सबले अधिका मौत, 34 गो, बिहार में भइल आ यूपी मेंं सात आदम के मरे के खबर बा. मौसम विभाग के अनेसा बा कि भूकंपन के दौर एक महीना ले अउरी चल सकेला.\nकरिया धन का बारे में सुप्रीम कोर्ट में सुनवाई का समय मंगल का दिने बड़का आ पुरनिया वकील रामजेठमलानी सीधे सीधे मोदी, अमित शाह, आ अरुण जेटली पर हमला करत कहलन कि एह लोग के मनसे नइखे करिया धन वापिस ले आवे के. आ एह हमला में उनकर पूरजोर साथ दिहलन डा॰ सुब्रह्मण्यम स्वामी. उहो कहलन कि सरकार जरूरी आ सही कदम उठावते नइखे आ ई जनता आ अदालत का साथे धोखा बा.\nबचपने से अपना सूटेड बूटेड घर परिवार के देखत आइल आ सगरी भ्रष्टाचार करीब से देखे वाला राहुल गाँधी के लागता कि सगरी सूटेड बूटेड लोग चोर होला. मंगल का दिने राहुल बबुआ फेरू मोदी के सूटेड बूटेड चोर से तुलना कर दिहलन. एह तरह के बयानबाजी के मर्यादा से गिरल मान के उनकर भरपूर आलोचना होखत बा. पूरा दुनिया जानत बा कि कांग्रेस के राज, जवना में सबले अधिका समय राहुले के पुरखा पुरनिया शासन चलवले, में देश के लूट के ध दिहल गइल. हर काम में जम के लूट भइल. आजु का दिने दुनिया के सबले धनी औरतन में सोनिया गाँधी के चउथा नंबर बा. आखिर ई सगरी धन कवना ईमानदार कमाई से आइल इहो त बतावसु राहुल.\nराजनाथ सिंह के बयान, कि राज्यसभा में बहुमत ना रहला का चलते भाजपा सरकार अयोध्या में राममन्दिर के बनावे खातिर कानून नइखे बना पावत, से नाराज शंकराचार्य स्वरूपानंद सरस्वती कहलन कि सुप्रीम कोर्ट फैसला सुना देव त साधू संत बिना कवनो राजनीतिक मदद के मंदिर बना लीहें.\nबांगला देश के मुसलमान अतिवादी एगो अउरी ब्लागर विजय दास के मंगल का सबेरे सिलहट शहर में छूरा घोंप के मार दिहलन स. एह तरह के ई तिसरका हत्या ह बांगला देश में. अपना घर से निकल के रिक्शा से दफ्तर जात विजय दास पर चार गो नकाबपोश अतिवादी छूरा से हमला बोल दिहले आ जान लिहला का बादे छोड़ले सँ.\nमंगल का दिने चार गो राज्य में नया राज्यपालन के नियुक्ति कइल गइल. एहमें ओडिशा में मंत्री रहल द्रौपदी मुर्मु के झारखंड के राज्यपाल आ बीजेपी कार्यकारिणी के सदस्य तथागत राय के त्रिपुरा के राज्यपाल बनावल गइल बा. झारखंड के मौजूदा राज्यपाल सैयद अहमद के उनका बाकी बाचल कार्यकाल खातिर मणिपुर के राज्यपाल बनावल गइल बा. अरुणाचल प्रदेश के मौजूदा राज्यपाल निर्भय शर्मा के असम के मुख्य सचिव रहल जेपी राजखोआ के राज्यपाल बनावल गइल बा आ निर्भय शर्मा के मेघालय के राज्यपाल.\nभाजपा सांसदन के बइठक संबोधित करत प्रधानमंत्री नरेंद्र मोदी मंगल का दिने कहलन कि अपना दस बरीस का राज में यूपीए जतना कर पवलसि ओकरा ले बेसी उनकर सरकार दस महीना में कर दिहलसि. कहलन कि जरूरी बा कि एह बाबत आम लोग के जानकारी दीहल जाव आ शान का साथे एह बात के रेघरियावे के जरूरत बा. कहलन कि कवनो गोल सरकार के विकास के काम ना रोक पाई. कहलन कि लड़ाई विपक्ष से अधिका ओह लोगन से बा जे अपना संपर्क का बल पर सत्ता के आनंद उठावेले.\nमंगल का फजीरे सियालदह-कृष्णानगर लोकल में टीटागढ़ टीसन से बैरकपुर जाए का बीच एगो बम फाट गइल जवना से नाहियो त दू दर्जन लोग घवाहिल हो गइल. एह विस्फोट में असल आरोपी राजा दास के हाथ उड़ गइल बा.\nउमेद से उलटा काल्हु मंगल का दिने देश के शेयर बाजार भहरा के गिर गइल. जबकि लोग उमेद लगवले रहुवे कि तेजी देखे के मिली. असल में राजनीति के खेल देखत निवेश के सही माहौल नइखे बन पावत काहे कि मुट्ठी भर कांग्रेसी सांसद लोकसभा में बहुमत वाला भाजपा सरकार के बान्ह के राख दिहले बाड़न. कवनो काम सुबहित तरीका से नइखन होखे देत ई लोग आ राज्यसभा में अपना बहुमत के बेजा इस्तेमाल करत विकास के हर काम में अड़ंगा डाले के नीति बना लिहले बा ई लोग. ना त भूमि सुधार विधेयक पारित होखे देत बा लोग ना वस्तु आ सेवा कर विधेयक आ एही दुनू विधेयक पर विकास के सगरी सपना टिकल बा. कांग्रेसियन के बढ़िया से मालूम बा कि अगर मोदी सरकार देश के विकास के काम करे में सफल हो गइल त ओह लोग के वापसी के सपनो टूट जाई.\nमंगल का दिने भइल आईपीएल मैच में दिल्ली डेयरडेेविल्स छह विकेट से चेन्नई सुपर किंग्स के हरा दिहलसि आ अंक तालिका में सबका माथ पर बइठ गइल.\nमंगल का दिने इलाहाबाद टीसन के साइकिल स्टैंड में कुड़ा का ढेर में लुका के राखल एगो देसी बम फाट गइल जवना से कवनो नुकसान के खबर नइखे बाकिर कूड़ा खोरत एगो कुकुर के मौत जरूर हो गइल.\nकैमूर जिला के दुर्गावती इलाका में नेशनल हाईवे पर दरौली गांव का नियरा ट्रक से कचरा के एगो आदमी के मौत हो गइल.\nसिवान के मैरवा इलाका के सेवतापुर गाँव में सड़क निकाले का झगड़ा का चलते गोली ले चल गइल आ एगो नवही के मौत गोली लगला से हो गइल.\nबलिया के सुखपुरा इलाका में बसंतपुर गाँव में सोमार के अधरतिया में एगो झपड़ी में लागल आग से चार बरीस के एगो बच्ची जर के मर गइल.\nइलाहाबाद से वाराणसी आवत घरी हाईकोर्ट के जज रह चुकल जस्टिस गिरधर मालवीय समेत चार लोग घवाहिल हो गइल जब ओह लोग के कार एगो मोटरसाइकिल वाला के बचावे का फेर में किनारे लागल फेड़ से टकरा गइल.


Ravan Satta Number – articlemovie.com\nsatta game satta number live result disawar में 97 पास हमारी ? कौन कहता है की गेम पास नहीं होता जो भाई बोलते है वो हम से सम्पर्क करै ? एक दिन में पास ना करा दूँ तो बोलना बाते कम काम ज्यादा ? फीस पास के बाद 17000 ok बाकी जानकारी.\nनागमणि 20-10-2019 · कई बार पार्टी बदल चुके हैं नागमणि गौरतलब है कि साल 1977 में पहली बार विधायक बने नागमणि कई बार पार्टी बदल चुके हैं.\nNext Tamil Jodi\tIn Behind Hanuman Mandir,


जयकान्त सिंह जय – Anjoria\n– डॅा० जयकान्त सिंह ‘जय’ भाषिक, सांस्कृतिक आ बौद्धिक गुलामी एतना ना मेहीं (बारीक) चीज ह कि एकरा गुलाम का पतो ना चले कि ऊ एह सबके कब से गुलाम बा. ई गुलामी ओकरा उपलब्धि जइसन महसूस होला. ओकरा आगे भाषिक अस्मिताबोध के बात कइनी कि ऊ तपाक से बोलीपूरा पढ़ीं…\n– डॅा० जयकान्त सिंह ‘जय’ वैदिककाल होखे भा पौराणिककाल, ऐतिहासिक काल होखे भा आधुनिक काल, भोजपुरी भाषी जनसमुदाय राष्ट्र अउर राष्ट्र के भाषा-संस्कृति, सम्मान-स्वाभिमान आ उत्थान-पहचान खातिर कवनो तरह के बलिदान देवे खातिर हर घरी हर छन तत्पर रहल बा. आजादी के लड़ाई के दरम्यान भोजपुरी समाज देश के एकतापूरा पढ़ीं…\n– डॅा० जयकान्त सिंह ‘जय’ भारतीय संविधान के आठवीं अनुसूची में मौजूद बाइसो भारतीय भा गैर भारतीय भाषा सब में हिन्दी, उर्दू आ संस्कृत पर आगे चर्चा होई. बाकी अनइसो भाषा के विषय में पहिले जानल जादे जरूरी बा. असमिया भाषा मुख्य रुप से असम प्रांत के भाषा हिअ. जवनपूरा पढ़ीं…\n– डॅा० जयकान्त सिंह ‘जय’ बिहार में विधानसभा के चुनावी बिगुल फूँका गइल बा. भीड़भाड़ का चलते मतदान केंद्र पर अपना मताधिकार के प्रयोग से भरसक बाँचे के प्रयास करे वाला तथाकथित बुद्धिभोगी जमात आज-काल्ह चुनाव के लेके खूब गपिया रहल बाड़ें. अपना के हर राजनीतिक दल नेता से निरपेक्षपूरा पढ़ीं…\n– डॅा० जयकान्त सिंह ‘जय’ ‘अस्मिताबोध’ ओह सग्यानी-स्वाभिमान का होला, जेकरा दिल-दिमाग आ मन-मिजाज में अपना आ अपना पुरखन का उपलब्धियन के लेके मान-गुमान के भाव होखे. एकरा खातिर देश-काल-परिस्थिति के अनुकूल-अनुरूप देशज संस्कार-संस्कृति से ओह मनई के नाभि-नाल संबंध आ सरोकार के दरकार होला. ई सभका ला सहज-सुलभ नापूरा पढ़ीं…\n– डॅा० जयकान्त सिंह ‘जय’ जेठ भाई के निहोरा करऽ जन अनेत नेत, बबुआ सुधारऽ सुनऽ, तूँही ना ई कहऽ काहे होला रोजे रगड़ा । आपन कमालऽ खालऽ, एनहूँ बा उहे हालऽ आर ना डरेड़ फेर, काहे ला ई झगड़ा ।। चूल्हे नू बँटाला कहीं, इज्जतो बँटाला बोलऽ, ओठ सीपूरा पढ़ीं…\n– डॅा० जयकान्त सिंह ‘जय’ सन् 1976-77 में, जब हम गाँव के प्राथमिक विद्यालय में तीसरा-चउथा के विद्यार्थी रहीं, ओह घरी हर सनीचर के अंतिम दू घंटी में सांस्कृतिक कार्यक्रम होखे. ओकरा में हमनी कुल्ह विद्यार्थी इयाद कइल / ईया,दादी,नानी वगैरह से सुनल-सिखल कथा – कहानी, कविता – गीत, बुझउवल-पूरा पढ़ीं…\n– डॅा० जयकान्त सिंह ‘जय’ कलाम के शत शत नमन माथ ऊँचा हो गइल दुनिया में भारतवर्ष के सफल परमाणु परीक्षण बा विषय अति हर्ष के देश का ओह सब सपूतन के बधाई आ नमन जिनका पाके आज पवलस राष्ट्र एह उत्कर्ष के. शांति निरस्त्रीकरण के पक्षधर ई आजो देशपूरा पढ़ीं…\n– डॅा० जयकान्त सिंह ‘जय’ लोर ढारत निहारत रहे राह जे, ओह अँखियन से पूछीं ह का जिन्दगी। पाके आहट जे दउड़ल दरद दाब के, ओह दिल से ई पूछीं ह का जिन्दगी।। पीड़ पिघले परनवा के जब जब पिया हिया हहरे मिलन लागी तड़पे जिया सुहाग बनके जे मँगियापूरा पढ़ीं…


अवैध शराब बनावे के ठिकाना छापा, आठ जने गिरफ्तार – टटका खबर\nअवैध शराब बनावे के ठिकाना छापा, आठ जने गिरफ्तार\nगोण्डा 24 अक्टूबर (वार्ता) गोण्डा जिला के मोतीगंज समेत अनेके इलाकन में छापा मार के पुलिस अवैध शराब बनावे वाला ठिकानन पर से आठ जने के गिरफ्तार कइलसि आ बहुते बड़हन शराब, रासायनिक पदार्थ आ अउरी उपकरण बरामद कइलसि.\nपुलिस सूत्र बतावत बाड़े कि मोतीगंज, छपिया, खोडोर, आ परसपुर थाना इलाकन के अहिरनपुरवा, सीहा, भट्टपुरवा आ गोडियनपुरवा मे अवैध शराब बनावे के ठिकानन पर धावा बोल के धधकत भट्ठी, यूरिया, नौसादर आ बड़हन मात्रा में कच्चा शराब बरामद कइलसि.\nTags: अवैध शराब, गोण्डा


वनप्लस3Price in India, Full Specs - 13th August 2020 | Digit\nCurrent Best Price of वनप्लस3is ₹ 7389\nवनप्लस3Specifications\nउत्पाद के नाम : OnePlus 3\nवनप्लस3Brief Description\nवनप्लस3Smartphone 5.5 -इंच स्क्रीन Full HD Optic AMOLED Capacitive touchscreen के साथ आवेला, जौना के रेज़ल्यूशन 1080 x 1920 पिक्सल तथा पिक्सल घनत्व 401 पर इंच बा | फोन 2.15 GHz Quad कोर प्रोसेसर से संचालित बा और एकर रैम6GB बा. वनप्लस3Android 6.0.1 ओएस पे काम करेला.\nवनप्लस3Smartphone December 2016 मे लॉंच भईल रहे|\nवनप्लस3मे कनेक्टिविटी के तरीका बा : ,GPS,Wifi,HotSpot,NFC,Bluetooth,\nवनप्लस3के कैमरा मे Auto Focus,Face Detection,HDR,Panorama Mode,Geo-tagging,Touch Focus,Video Recording लोड बा|\nवनप्लस3Price in India updated on 3rd May 2019\nवनप्लस3Price In India Starts From Rs.7389 The best price of वनप्लस3is Rs.7389 on Amazon.This Mobile Phones is expected to be available in 64GB variant(s).


मिल्क पावडर से ऐसे पाए एक्ट्रेस वाला लुक! | TOS News\nPosted By: poonam rajpoot whole milk powder, एक्ट्रेस वाला लुक, मिल्क पावडर, मिल्क पावडर से ऐसे पाए एक्ट्रेस वाला लुक!\nये भी पढ़े:> सेक्स के बाद एलर्जी का , ये है सबसे बड़ा कारण\nNovember 8, 2016 poonam rajpoot Comments Off on आजमा कर देखिए तो सही! ये काम रोमांस को कर देंगे जवान


मध्य प्रदेश के कटनी में खतरनाक दुर्घटना से लोग घायल . | Pragati Media\nमध्य प्रदेश के कटनी में खतरनाक दुर्घटना से लोग घायल .\nहाईवा MP 17 HH 0727ने पिकअप पर जोरदार मारी टक्कर\nबिलायत कला तहसील बड़वारा जिला कटनी ( Barwara District Katni ) के अंतर्गत ग्राम बिलायत कला के आगे मोड़ के पास जबलपुर साइड ( Jabalpur side ) से आ रही गाड़ी पर जोरदार टक्कर मारी पिकअप एलपीटी 407 लोडर गाड़ी पर जोरदार मारी टक्कर ( Heavy hit ) जिससे गाड़ी में रह ड्राइवर एवं कंडक्टर को गंभीर रूप से चोट ( Serious injury to driver and conductor ) आई उनके साथ में एक छोटा सा बालक था.\nउसको भी गंभीर रूप से चोट ( Seriously hurt ) आई जो गाड़ी में फंसे हुए थे उन्हें निकालकर जिला हॉस्पिटल ( District Hospital ) katni भेजा गया जो अभी भी गंभीर रूप से घायल हैं\nहाईवा का ट्रक चालक श्री दीपक शर्मा जो अखबार का निवासी है वह इतना ज्यादा नशे में चूर ( High on intoxication ) था कि उसको समझ में ही नहीं आ रहा था कि मैं गाड़ी अपने साइड में चला रहा हूं दूसरे इतना तेज चले गाड़ी गाड़ी साइड में चला रहा हूं और सामने से आ रही गाड़ी पर जोर से टक्कर मारा ( Hit the car hard )और इसके बाद नशे की हालत ( drunk mode ) में रहा और सहयोग करने की वजह इन लोगों को धमकी दे रहा था कि मैं देख लूंगा यह पवन मित्तल की गाड़ी है कुछ नहीं हो सकता है जहां जाना हो वहां जाइए इस तरह की ड्राइवर के ऊपर कार्रवाई होनी चाहिए ताकि किसी भी गाड़ी पर इस तरह से गाड़ी में टक्कर ना मारे .\nPragati Media : मध्य प्रदेश के कटनी में खतरनाक दुर्घटना से लोग घायल .\nहाईवा का ट्रक चालक श्री दीपक शर्मा जो अखबार का निवासी है वह इतना ज्यादा नशे में चूर था कि उसको समझ में ही नहीं आ रहा था कि मैं गाड़ी अपने साइड में चला


Airplane ride failed then bullock cart was the best Bhojpuri: फेल बा हवाई जहाज के सवारी, सभसे अगाड़ी हमार बैलगाड़ी...\nमौजूदा वैज्ञानिक आविष्कार के बदउलत भलहीं एकइसवीं सदी में एह सभ वाहनन के बाजार गरमाइल बा, बाकिर बीसवीं सदी आ ओकरा पहिले गाड़ी के मतलबे बूझल जात रहे बैलगाड़ी. फेरु कोइला-पानी से चलेवाली भाप के छुकछुकिआ रेलगाड़ी. तबहूं गांवागाईं सभकर लाइफ लाइन रहे बैलगाड़ी.\nजब शहर भा कस्बा से किराना के सामान ले आवे के होखे, त बैलगाड़ी प रात में लदा जात रहे, बैलगाड़ी के नीचे एगो ललटेन जराके टांगि दिहल जात रहे, गाडी का संगें एगो पोसुआ कुकुर चलत रहे आ गाड़ीवान गाड़ी हांकत अकसरहां सूति जात रहे, बाकिर बैल जानल-चिन्हल राह पर अपने आप आगा बढ़ल जा स आ साथ में चलत कुकुर रखवार के भूमिका निबाहत रहे. समय-समय पर बैलगाड़ी-दौड़ प्रतियोगिता के आयोजनो होत रहे, जवना में एक से एक गाड़ीवान अपना गाड़ी-बैलन के सजा-धजाके मैदान में पहुंचत रहलन आ सभसे तेज गाड़ी धउरावे वाला गाड़ीवान के इनामो दिहल जात रहे. तब प्रतियोगिता में जीते खातिर देखनिहारन के तरफ से तरह-तरह के बोल फूटत रहे. एगो मेहरारू अपना मरद से कहत बाड़ी-\nतनी ललकार के गड़िया हांकऽ,\nकनिया के जब नइहर से विदाई होखे, त गाड़ी में साड़ी आ चद्दर के ओहार लगा दिहल जात रहे आ कनिया ओही गाड़ी में बइठि के ससुरा आवत रहली. बीच-बीच में अनजान राह के देखत ऊ चिहातो रहली आ ठहरिके कुदरती छटा बिखेरत दृश्य देखिके अभिभूतो होत रहली. फिलिम 'नदिया के पार' में बैलगाड़ी प के एगो अइसने नजारा देखत नायिका गावत बाड़ी-\n'तीसरी कसम ' फिलिमो में गाड़ी में परदा के आड़ में बइठल हीराबाई आ गाड़ी हांकत हिरामन वाला दृश्य साइते केहू भुला पवले होई.\nबैलगाड़ी के चक्राकार पहिया गाड़ी चलत खा जइसे-जइसे घूमत रहे,ऊ पहिए नियर घूमत समय के एहसास करावत रहे. एही से महाभारत धारावाहिक में ओही गोलाकार घूमत पहिया के दरसावत कालचक्र के गतिशीलता के एहसास करावल गइल रहे, जवना के मार्फत 'चरैवेति-चरैवेति ' के सनेस दिहल जात रहल बा.\nकहे के मतलब ई कि 'पुरुष बली नहीं होत है,समय होत बलवान'.\nआगा चलिके मोटरगाड़ियन के भरमार होखे लागल रहे, किसिम-किसिम के रेलगाड़ियन का संगहीं आवागमन के नया-नया आरामदेह संसाधन के इजाद हो गइल रहे. 'चलती का नाम गाड़ी ' के ई सनेस भला के भुला सकेला-


सिवान में राजद कार्यकर्तन के पिटाई – टटका खबर\nसिवान में राजद कार्यकर्तन के पिटाई\nशहर के सराय मोड़ का लगे शनिचर के सबेरे एगो कोचिंग छात्र के कुछ राजद कार्यकर्ता कवनो बात पर पीट दिहलें. एह घटना के बाद ओकर साथी छात्र बिटोराए लगले आ घूम घूम के शहर में लगावल राजद के बैनर आ गेट तूड़े लगले. एह बीच कई जगहा राजद कार्यकर्तन के पिटाइओ कइल गइल.\nTags: राजद, सिवान


महेनदर सिंह धोनी चौउदह महीना के बाद आबूधाबी के मैदान में उतरल रहन.\nIPL मैच पर सबकर नजर बा. कोरोना के सून आ शांति वाला ये दौर में आईपीएल के क्रिकेट मैच से खेल के दुनिया में हलचल भइल हा. भोजपुरी के लोगन के भी नजर वही प बा. धोनी के रिटायरमेंट के बाद होखे वाला अब तक के दूनो मैच पर लेखक के विश्लेषण\nLast Updated: September 21, 2020, 11:21 AM IST\nअब आइपीएल भोजपुरी में. किरकेट के देहाती दुनिया में रउआ सभे के स्वागत बा. कोरोना में किरकेट अइसने बा जइसे गमक बिना फूल. एकरा पहिले आइपीए शुरू होखे के दिन केतना धूमधड़ाका होतs रहे. तरह-तरह के करतब, नाच, गाना अउर ना जाने का-का होत रहे. लेकिन 2020 में सुखले शंख बाज गइल. धोनी अउर रोहित के फौउज में जब पहिला भिड़ंत भइल तs एस्टेडियम में केहू देखनिहारे ना रहे. इ तs सभे जानते रहे कि मैच देखे केहू ना आइ लेकिन जब टीभी पs पिछिला साल वला असटेडियम के अवाज सुनावल गइल तs बाड़ा जबून लागल. ई भरमाइला के भाला का जरूरत रहे ? मैच से पहिले जब धोनी टौस खारित अइले तs ऊ कोरोना में किरकेट पs मजाको कइले. धोनी कहले कि अब तs कोरोने के चलते एक्के सिलिप राखे के पड़ी. काहे से कि तीन सिलिप रखला पs देह सटे के डर रही. अगर दू गज के दूरी पs सिलिप राखल जाई तs तीसरा सिलिप के डिप पौवाइंट पs खाड़ा करे के परी. जब अतना दूर पs सिलिप फिल्डर रहिहें तो फास्ट बौलर के बिकेट कइसे मिली. कोरोना के चलते केतना बदल गइल किरकेट. मैच के बाद जब इनाम लेवे खेलाड़ी आवत रहन तs उनका दू गज फऱके खाड़ा रहे के परत रहे. लागते ना रहे कि किरकेट हो रहल बा.\nई बेरौनक किरकेट काहे भइल\nसवाल ई बा कि एतना बेमाजा किरकेट काहे होताs ? तs एकर जबाब बा पइसा. पइसा जवन ना करावे. आइपीएल में देखनिहार भले चउका छाका के माजा लेले लेकिन सच्चाई में ई खेला बड़का बिजनेस हs. दुनियाभर में टीभी पs सबसे अधिका देखे वाला ई किरकेटिया मेला हs. अगर 2020 के आइपीएल ना होखित तs बीसीसीआइ के चार हजार करोड़ रोपेया के नोकसान होखित. 2018 में एसटार एसपोरट्स, टीभी पs आइपीएल देखावे के खातिर बीसीसीआइ के 16 हजार 347 करोड़ रोपेये देले रहे. करार के मोतिबक 2022 तक ओकरा मैच देखावे के बा. अगर एक मैच के बात कइल जाव तो स्टार, बीसीसीआइ के 55 करोड़ रोपये देला. बदला में स्टार एसपोरट्स परचार देखा के पइसा कमावेला. अगर मैच ना होखित तs स्टारो टीभी के भारी घाटा होइत. जब अरबों-खरबों रोपेया दाव पर लागल रहे तs आइपीएल कइसहूं होखिहीं के रहे. कोरोना के चलते टरत-टरत अपरिल से सितम्बर आ गइल. भारत में ना भइल तs अब संजुक्त अरब अमिरात में होताs. खेलाड़ी लाखों-करोड़ों रोपये लेले बाड़े तs उनका मन मार के खेलहीं के बा.\nकप्तानी में धोनी के कवनो जोड़ा ना\nमहेनदर सिंह धोनी चौउदह महीना के बाद आबूधाबी के मैदान में उतरल रहन. बीतला 15 अगस्त के उ किरकेट से सनयास लेले रहन. उनकर खेला देखे खातिर मन कहिये से बेयाकुल रहे. आजो धोनी के दिमाग कमपूटर से कम नइखे तलतs. उनकर कप्तानी के कवनो जोड़ा नइखे. मोमबई के चारे ओभर में 45 रन बन गइल रहे. रोहित अ डिकौक तड़ातड़ मारत रहन. फास्ट बौलरन के पिटात देख के धोनी खटाक से बमहत्था इसपिनर ले अइले. पीयूष चवला आवते रोहित के ले बितले. रोहित के आउट होखते मोमबई नरभसा गइल. एक टाइम मोमबई के एस्कोर 13 ओभर में तीन विकेट पs 116 रन रहे. लागतs रहे कि मोमबई 180-190 रन बनाई. लेकिन धोनी आपन बौलरन से अतना होशियारी से ओभर करावले कि मोमबई 162 पs थम गइल. अंतिम सात ओभर में बस 46 रन बनल. लुंगी नगीदी अपना अंतिम दू ओभर में9रन दे के तीन विकेट लिहले. जब कि उ अपना शुरू के दू ओभर में 29 रन देले रहन. चेनई के बैटिंग आइल तs शुरुए में झटका लाग गइल. पहिले दू ओभर में दू बिकेट गिर गइल. अभी छवे रहन बनल रहे. लेकिन रायडू अउर डुपलेसी ममिला सम्हार लेले. दूनो जना मिल के एसकोर के 121 तक ले गइले कि रायडू आउट हो गइले.\nधोनी फेन दिमाग लगा दिहले. रायडू के बिकेट गिरलs त उ जडेजा के भेज दिहले. जडेजा पांच गेंदा पर 10 रन बना के आउट भइले. तबो धोनी बैटिंग खातिर ना अइले. ऊ सैम कुरन के आगा भेज देले. ई दाव उनकर कमयाब भइल. कुरन छवे गेंदा पs एक चउका, दू छाका मार के 18 रन कूट देले. सैम कुरन जब आउट भइले तs चेनई के जीते खातिर बस दसे रन बनावे के रहे. धोनी बस नामे खातिर आइले. डुपलेसी आखिर ले डटलs रहले और चेनई के जीत दिला दिहले. एह तरीका से धोनी मोमबई से पांच हार के बाद पहिला बेर जीतले. धोनी के सेना में अधिका उमिरदारे खेलाड़ी रहन तबहुओं उ जीत के देखा दिहले. 2013 के बाद मोमबई एक बेर फेन ( लगातार अठवां बेर) आइपीएल के पहिला मैच हार गइल.\nदोसर मैच में सुपर ओभर के कमा\nआइपीएल 2020 के दोसर मैच पंजाब अउर दिल्ली के बीच खेलल गइल. ई मैच टाई भs गइल जवना के वजह से सुपर ओभर से जीत-हार तय करे के परल. सुपर ओभर में दिल्ली पंजाब के हरा देलस. पहिले खेल के दिल्ली 20 ओभर में आठ बिकेट पs 157 रन बनवलस. एसटोइनिस 21 गेंदा पर 53 रन बनवले. जबाब में पंजाब खेले खातिर उतरल तs ओकरो पारी आठ विकेट पs 157 रने प अंटक गइल. मयंक अगरवाल 89 रन बनवले. मैच टाई हो गइल तs ममिला सुपर ओभर में चल गइल. ई आइपीएल इतिहास के दसवां टाई मैच रहे. सुपर ओवर के पहिला गेंदा पs पंजाब के राहुल2रन लिहले. दिल्ली देने से बौलिंग करत रहन रबादा. रबादा के दोसर गेंदा प राहुल आउट हो गइले. रबादा के तीसरा गेंदा पs पंजाब के पूरन बोल्ड हो गइले. एह तरे से दिल्ली के जीते खातिर3रन के टारगेट मिलल. दिल्ली देने से बैटिंग करे अइले रिसभ पंत. पंजाब के बौलर रहन शमी. शमी के पहिला गेंदा पs कवनो रन ना बनल. शमी के दोसर गेंदा वाइड हो गइल. एक तरे दिल्ली के खाता में एक रन आ गइल. तीसरा गेंदा पर पंत2रन बना के दिल्ली के जिता दिहले. सांस रोके वाला ई मैच देख के बुझाइल कि काहे केहू किरकेट खातिर खखुआइल रहे ला.


दिग्गी राजा के बाबू (साहब) जी जहन्नुम चहुँपल – टटका खबर\nMar 3, 2019 जैशे मुहम्मद, पाकिस्तान, मसूद अजहर\nदेश के दुश्मन आ जैशे मुहम्मद गिरोह के सरगना अजहर मसूद खातिर एक बेर कांग्रेसी नेता दिग्गी राजा साहब आ जी लगा के बयान दिहले रहलें. आजु खबर गरम बा कि एह चरम आतंकी के मौत हो गइल बा. शक जतावल जात बा कि संजोग से ई आतंकी ओह दिन ओही कैम्प पर आराम फरमावत रहुवे जवना पर 26 फरवरी का राते भारतीय वायु सेना हमला क के भसा दिहलसि. बहुते घवाहिल हो चुकल अजहर मसूद के पाकिस्तानी आर्मी हास्पीटल में इलाज क के बचावे के कोशिश बहुते भइल बाकिर ई आखिरकार जहन्नुम खातिर चलिए गइल.\nवइसे हर बात में झूठ बोले वाली पाकिस्तान सरकार के कहना रहुवे कि अजहर मसूद के किडनी फेल हो गइल बा आ ओकर इलाज करावल जा रहल बा. याद करीं त एकरा पहिले कबो ई खबर नइखे आइल कि मसूद बेमार बा. आ अब अचके में ओकर किडनी फेल करे के हवा बना के आखिर में ओकरा मरहूं के खबर जारी करे के पड़िए गइल. कहल जात बा कि ओकर मौत काल्हुए हो गउवे.\nपिछला शुक का दिने पाकिस्तान के विदेश मंत्री कुरेशी सकरले रहुवे कि मसूद पाकिस्ताने में बा, बाकिर ओकर तबियत अतना खराब बा कि कहीं आ जा ना सके.\nI don’t know the truth but my guess is that Maulana Masood Azhar is alive. The rumours of his death may have been floated by ISI to mitigate pressure from India and the global community. They did exactly this with Osama bin Laden. Standard protocol.— Major Gaurav Arya (Retd) (@majorgauravarya) March 3, 2019\nमार दिया अब्बू को😭😭\nऔर कितने Maulana Masood Azhar मारोगे और कितने आतंकवादियो की बेगमों को बेवा करोगे 300 सीट लाने के लिये मोदी जी।#MasoodAzharDEAD pic.twitter.com/ij2fwFZWpe\n— प्रशान्त पटेल उमराव (@ippatel) March 3, 2019


गाँव के लाल के शूटिंग 25 अक्टूबर से बिहार में – Anjoria\nअक्टूबर 29, 2013 गाँव के लाल\nजीनव आर्ट मूवी के बैनर में बनत फिलिम “गाँव के लाल” ले आवत बाड़े निर्माता एम ए सिवानी..\nसामाजिक रीति रिवाजन पर बनल एह फिलिम के निर्देशक जगदीश सिंह बतवले कि एकर शूटिंग 25 अक्टूबर से बिहार के सिवान जिला में करावल जाई.\nकहलन कि फिलिम में नौ गो गाना बा. गीतकार हउवें विश्वनाथ राजपुरी, सतेन्द्र, आ सुभाष यादव कविजी. संगीत दिहले बाड़े विजयानन्द. लेखक आदित्य बाबा, डांस डायरेक्टर अर्जुन, आ प्रोडक्शन मैनेजर रविन्द्र नाथ गुप्ता.\nमुख्य कलाकार रहीहें अमित शर्मा, निरंजन सुधांशु, नेहा तिवारी, जय तिलक, एम ए सिवानी, अबरार हुसेन, आ डॉ. अनिल.\n(नोट – एह पोस्ट का साथ के फोटो एक एमबी से अधिका के रहल. दोसरे हमरा एके इमेल पर भेजल करीं एक से अधिका इमेल पर भेजला से परेशानी होखत बा.)


Ritu Singh All Song Lyrics » Hindi Note Book\nAaja Raja Kiss Kar (Khesari Lal Yadav) Lyrics\nSeptember 1, 2021 April 23, 2021 by Arvind Maurya\nFebruary 24, 2021 by Arvind Maurya\nSakhi Re Bar Paa Gayini Is Superhit Bhojpuri Movie Song Sung By Alok Kumar , Indu Sonali & Khesari Lal Yadav From ‘Mehndi Lagake Rakhna‘ Movie. Star Cast In This Video Are Khesari Lal Yadav , Kajal Raghwani & Ritu Singh. This Song Is Written By Pyare Lal Yadav While Music Given By Rajnish Mishra. It’s Released By Worldwide Records Bhojpuri Youtube Channel.\nसब चैन वैन …..!\nसब चैन वैन छीन जाये कुछु ना बाचेला\nइश्क नचावे यार दीवाना नाचेला हो ..!\nइश्क नचावे यार दीवाना नाचेला\nसांवरे सुरतिया मोहनी मूरतिया\nबड़ा निक लागे उनकर मीठी मीठी बतिया\nमुस्की पे राजा के लोभा गईनी\nजईसन सोचले रही हम वईसन\nसखी रे वर पा गईनी\nबन जाला खास केहू पहिला नजरिया में\nआके बस जाला उहे दिल के नगरिया में\nहोके बेचैन नैना खोजेला यार के\nनशा ई हs प्यार के की यार के दीदार के\nकs लs यार के दीदार अपना यार के दीदार\nकs लs यार के दीदार अपना प्यार के दीदार\nकs दिहनी जादू अईसन रउवा सजन जी\nपिरितिया के रंग में रँगाईल बाटे मन जी\nहां .. कs दिहनी जादू अईसन रउवा सजन जी\nपिरितिया के रंग में रँगाईल बाटे मन धन\nबानी अनमोल ऐ बलम जी\nसिंगार बन के आ गईनी\nओ ओ ओ ओ ओ ….!\nहो ओ ओ ओ ओ ओ ….!\nप्यार उपहार तs होखेला ऊपर वाला के\nबड़ी किस्मत से तs मिलेला दिलवाला के\nना मित प्रीत के हो ओ ओ ….!\nना मित प्रीत के रीत कबो भी जांचेला\nइश्क नचावे यार दीवाना नाचेला हाय ..!\nपियवा के पाके हमार हियवा जुड़ाईल बा\nलाखो में एक केहू आपन बुझाईल बा\nसईया जी के रंग में रंगा गईनी\nSab Chain Wain …..!\nSab Chain Wain Chhin Jaye Kuchhu Na Bachela\nIshq Nachawe Yaar Deewana Nachela Ho …!\nIshq Nachawe Yaar Deewana Nachela\nSaware Suratiya Mohani Muratiya\nBada Nik Lage Unkar Mithi Mithi Batiya\nMuski Pe Raja Ke Lobha Gaini\nJaisan Sochale Rahi Hum Waisan\nBan Jala Khas Kehu Pahila Najariya Me\nAake Bas Jala Uhe Dil Ke Nagariya Me\nHoke Bechain Naina Khojela Yaar Ke\nNasha E Ha Pyar Ke Ki Yaar Ke Didar Ke\nKa La Yaar Ke Didar Apna Yaar Ke Didar\nKa La Yaar Ke Didar Apna Pyar Ke Didar\nKa Dihani Jaadu Aaisan Rauwa Sajan Ji\nPiritiya Ke Rang Me Rangail Baate Man Ji\nHa … Ka Dihani Jaadu Aaisan Rauwa Sajan Ji\nPiritiya Ke Rang Me Rangail Baate Man Dhan\nBani Anmol Ae Balam Ji\nSingaar Ban Ke Aa Gaini\nO O O O O ….!\nHo O O O O O ….!\nPyar Upahar Ta Hokhela Upar Wala Ke\nBadi Kismat Se Ta Milela Dilwala Ke\nNa Mit Preet Ke Ho O O …!\nNa Mit Preet Ke Rit Kabo Bhi Jachela\nIshq Nachawe Yaar Deewana Nachela Haye …!\nPiywa Ke Paake Hamaar Hiyawa Judail Ba\nLakho Me Ek Kehu Aapan Bujhail Ba\nSaiya Ji Ke Rang Me Ranga Gaini\nSakhi Re Bar Pa Gaini\nLaga Ke Fair Lovely Is Bhojpuri Superhit Movie Song Sung By Khesari Lal Yadav & Khushboo Jain From ‘Mehandi Lagake Rakhna‘ Movie. Star Cast In This Video Are Khesari Lal Yadav & Ritu Singh. This Song Is Written By Shyam Dehati While Music Given By Rajnish Mishra. It’s Released By Worldwide Records Bhojpuri Youtube Channel.\nखतरा के निशानी पार कईले बा जुल्मी जवानी\nकेहू पागल भईल बा केहू दे तावे छागल निशानी\nकेतनो चक्कर !\nचलाएगा केहू !\nकेतनो चक्कर चलाएगा केहू हाथे ना आएगी बबली\nलगा के लगा के लगा के\nलगा के !\nलगा के फेयर लवली जान लेबे का रे पगली\nपेन्हले बाड़ू स्कॉट अईसन लागतारु हॉट हो\nदेखी के ढीला भईल जाता बॉडी के सारा नट हो\nपेन्हले बाड़ू स्कॉट अईसन लागतारु हॉट हो\nतोहरा जईसन !\nकेतना जाने के\nकेतना जाने के !\nतोहरा जईसन केतना जाने के जवानी से अपना ठगली\nदेखी के कंचन काया ऐ डिअर छछनता बाया हो\nपाके जवानी नाया नाया मन बड़ी ललचाया हो\nमतलब पगलाईये गए हो ?\nपाके जवानी नाया नाया मन बड़ी ललचाया हो\nईहा ना तोहार\nईहा ना तोहार !\nदाल गलेगा !\nऐ .. ईहा ना तोहार दाल गलेगा देखs तू लईकी अगली\nखेसरिये के उसीन दs !\nKhatra Ke Nishani Par Kaile Ba Julmi Jawani\nKehu Pagal Bhail Ba Kehu De Tawe Chhagal Nishani\nKetno Chakkar !\nChalayega Kehu !\nKetno Chakkar Chalayega Kehu Hathe Na Aayegi Babali\nLaga Ke Laga Ke Laga Ke\nLaga Ke !\nLaga Ke Fair Lovely Jaan Lebe Ka Re Pagali\nPenhle Badu Scot Aaisan Lagataru Hot Ho\nDekhi Ke Dheela Bhail Jata Body Ke Sara Nut Ho\nKuchh Bhi Bolte Ho ?\nTohra Jaisan !\nKetna Jaane Ke\nKetna Jaane Ke !\nTohra Jaisan Ketna Jaane Ke Jawani Se Apna Thagali\nDekhi Ke Kanchan Kaya Ae Dear Chhachhanata Baya Ho\nPake Jawani Naya Naya Man Badi Lalchaya Ho\nMatlab Pagalaiye Gaye Ho ?\nEha Na Tohar\nEha Na Tohar !\nDaal Galega !\nAe .. Eha Na Tohar Dal Galega Dekha Tu Laiki Agali\nKhesariye Ke Usin Da !\nLagake Fair Lovely Jaan Lebe Ka Re Pagali


तबादला – टटका खबर\nलखनऊ 17 मार्च (वार्ता). उत्तर प्रदेश के पुलिस विभाग में सरकार शनिचर का दिने फेरु एगो बड़हन फेरबदल कइलसि. मुख्यमंत्री योगी आदित्यनाथ के गृहनगर गोरखपुर के वरिष्ठ पुलिस अधीक्षक सत्यार्थ अनिरूद्ध पंकज के हटाके शलभ माथुर के गोरखपुर में तैनाती दीहल गइल. झांसी जनपद के एसएसपी जे.के शुक्ला का तबादला करत पुलिस अधीक्षक प्रशिक्षण अउर\nयूपी के सपा सरकार अगिला साल होखे डात विधानसभा चुनाव के तइयारी करत 67 गो बड़का अधिकारियन के हेने से होने कर दिहले बिया. एह फेरबदल का बाद यूपी के 22 गो जिलन के जिलाधिकारियन के बदल दिहल गइल बा. अबले सूचना निदेशक रहत आशुतोष निरंजन के गोण्डा के जिलाधिकारी, चन्दौली के जिलाधिकारी सुरेन्द्र विक्रम\nविधानसभा चुनाव का बाद बनल नयका सरकार आजु बियफे का दिने नयका राजनीतिक समीकरण का हिसाब से बिहार के 39 गो बड़का अफसरन के तबादला कर दीहल गइल. हालांकि चुनाव का पहिलहूं एही लोग के सरकार रहुवे. आजु जवना अफसरन के तबादला भइल तवना में 28 गो आईएएस आ 11 गो आईपीएस अफसरन के नाम


टटका खबर, शनिचर, १ मई – Anjoria\nटटका खबर, शनिचर, १ मई\nमई 1, 2010 news in bhojpuri, टटका खबर\nमुस्लिम वोट खातिर कुछुवो कर सकेलें लालू मुलायम\nवामपंथियन का एह सवाल पर कि लालू आ मुलायम कटौती प्रस्ताव पर वोटिंग का दौरान वहिर्गमन काहे कर गइल लोग, लालू जवाब दिहले बाड़न कि ऊ कवनो मुद्दा पर भाजपा का साथ खड़ा ना हो सकस. कुछ कुछ अइसने राय होखी मुलायमो के. मुद्दा चाहे देश हित के हो, जनता के राहत चहुँपावे के हो, ओकर परवाह ना कर के ई लोग मुसलमान वोट के चिन्ता में सही के सही ना कह सके. अइसनके मुस्लिमपरस्त नेता लोग का चलते हिन्दूवनो में उग्रवाद पसरत बा.\nसाथियन के जानमारे वालन के बेचत रहले हथियार\nरामपुर सीआरपीएफ कैंप से नक्सलियन के हथियार बेचे वाला दू गो आर्मोररन समेत सात जने का गिरफ्तारी का बाद पूर्वांचल का सोनभद्र, मिर्जापुर, चंदौली, आ वाराणसी में छापा डाल के ओहिजो एह बाबत पुछताछ कइल गइल. पइसा खातिर आपन महतारी तक बेच देबे वाला अइसनके देशद्रोहियन का चलते नक्सलियन के हथियार, सामान, आ धन के आपूर्ति होत रहेला.\nरंगरसिया स्वामी नित्यानन्द अब अपना के किन्नर बतावत बा\nस्टिंग आपरेशन में पांच गो औरतन का साथे आपत्तिजनक स्थिति में देखावल गइल वीडियो क्लिपिंग का बाद फरार आ बाद में हिमाचल प्रदेश से गिरफ्तार रंगरसिया स्वामी नित्यानन्द के कहनाम बा कि ऊ त मरदे ना ह! कहत बा कि ना विश्वास होखे त मेडिकल जाँच करा लिहल जाव. सीआईडी कहत बिया कि ऊ ई सब जाँच के भटकावे खातिर कह रहल बा.\nभदोही में टेम्पो पर ट्रक पलटला से पांच जने के मौत\nज्ञानपुर का तिमुहानी से सवारि लाद के गोपीगंज जात एगो टेम्पो पर जगापुर नहर पर बनल पुल पर सामने से आवत एगो ट्रक पलट गइल जवना का नीचे दबा के तीन गौ औरत, एगो बच्चा आ टेम्पो के ड्राइवर त ओहिजे मर गइलें. नौ गो घवाहिल कचराइल लोगन के अस्पताल में गंभीर हालात में भरती करावल गइल बा.\nडेरा सच्चा सौदा मुख्यालय मे भगदड़ से पाँच गौ औरतन के मौत\nकई बेर गलत कारण से खबरन में रहे वाला डेरा सच्चा सौदा का मुख्यालय में काल्हु समुदाय के ६२ वीं जयन्ती मनावे का अवसर पर मंच गिरला का बाद भगदड़ मच गइल जवना में कचरा के पांच गौ श्रद्धालु औरतन के मौत हो गइल. बाकी घवाहिलन के अस्पताल में भरती करावल गइल बा.\nआजु काल्हु में आँधी तूफान के लक्षण बा\nमौसम विभाग का अनुसार अगिला दु दिन का भीतर पूर्वी यूपी, बिहार, झारखण्ड, पश्चिम बंगाल, आ सिक्किम में तेज आँधी उठ सकेले जवना से आम, गन्ना, आ फसलन के नुकसान हो सकेला. एह अंधड़ से जानो माल के नुकसान के अनेसा बा.\nपूर्वांचल राज्य खातिर एका जरुरी बा\nकाल्हु बनारस में पूर्वांचल राज्य नवनिर्माण मोर्चा का बैठक में वक्तालोग राजनीतिक दल पर आरोप लगवले कि सगरी दल अलगा अलगा राग में गावत बाड़े. कवनो के ना त पूर्वंचल के विकास से मतलब बा नाएहिजा के लोगन के तरक्की से. तय कइल लोग कि पूर्वांचल राज्य बनावे खातिर जनजागरण अभियान शुरु कइल जाव.\nमिले सुर मेरा तुम्हारा में भोजपुरी, मैथिली, अवधी, मगही के सुर नइखे\nदेश के बड़हन हिस्सा में आ बड़हन आबादी के भाषा के प्रतिनिधित्व मशहूर कार्यक्रम मिले सुर मेरा तुम्हारा में नइखे. एह उपेक्षा के टीस से आहत मनोज तिवारी पन्द्रह मिनट के अगो अलबम बनावत बाड़न जवना में हिन्दी, भोजपुरी, मैथिली, ब्रज, अवधी, संथाल भाषा के शामिल कइल जाई. एह अलबम में पंडित छन्नू लाल मिश्रा, मालिनि अवस्थी, दीपक तिरकी, आलोक कुमार, दिनेशलाल यादव निरहुआ, पवन सिंह वगैरह के शामिल कइल जाई. एह अलबम के निर्माण जौनपुर के शब्बीर कुमार करत बाड़े.\nझारखण्ड में मुख्यमंत्री के तलाश जारी बा\nभाजपा के आपन मुख्यमंत्री चुने के कह के झामुमो आराम से तमाशा देखत बा. भाजपा में अब के मुख्यमंत्री बनो ए!ह बात खातिर ताकत आजमाइश चालू बा. मुकाबिला उप मुख्यमंत्री रघुबर दास आ पूर्व मुख्यमंत्री अर्जुन मुंडा का बीच बा. झामुमो कहले बा कि कवनो आदिवासिये के नेता मानल जाई. झारखण्ड में अबले कवनो गैर आदिवासी मुख्यमंत्री नइखे बनल.\nबीसबीसा क्रिकेट वर्ल्ड कप में काल्हु\nन्यूजीलैण्ड श्रीलंका के दू विकेट से आ वेस्ट इंडीज आयरलैण्ड के ७० रन से हरा दिहलसि. आजु भारत के पहिलका मुकाबिला अफगानिस्तान के टीम से आ पाकिस्तान के मुकाबिला बांगलादेश का टीम से होखे जा रहल बा. अफगानिस्तान आ बांगलादेश के टीमन के कमजोर समुझे वाला कबहियो हार सकेला एकर ध्यान राखल जरुरी बा.\nटटका खबर, अतवार, २ मई


मोतिहारी में महात्मा गांधी केंद्रीय विश्वविद्यालय के शैक्षणिक सत्र शुरु – टटका खबर\nमोतिहारी में महात्मा गांधी केंद्रीय विश्वविद्यालय के शैक्षणिक सत्र शुरु\nकोल्हु केंद्रीय मानव संसाधन विकास मंत्री प्रकाश जावड़ेकर मोतिहारी में महात्मा गांधी केंद्रीय विश्वविद्यालय के विधिवत शुरुआत करत कहलन कि 21वीं सदी में शिक्षे तरक्की के आधार ह. कहलन कि मोदी सरकार सबका ला शिक्षा आ नीमन शिक्षा का दिशाईं काम करत बिया. शोध आ अनुसंधान के बढावा दीहल जात बा. जावडेकर भरोसा जतवलन कि मॊतिहारी के ई केंद्रीय विश्वविद्यालय जल्दिये देश के उत्कृष्ट शिक्षा संस्थानम में गिनाये लागी.\nएह मौका पर मौजूद रहल केंद्रीय कृषि मंत्री राधामोहन सिंह अपना संबोधन में कहलन कि उनकर मंत्रालय एह विश्वविद्यालय में कृषि विज्ञान के पढ़ाई जल्दियै शुरी कराई. साथ ही अपना सांसद निधि से विश्वविद्यालय के एक करोड रुपिया देबे के एलानो कइलन. एह धन से तीन गो बहुते आधुनिक बस खरीदइहें सँ.\nमानव संसाधन विकास राज्य मंत्री उपेन्द्र कुशवाहा कहलन कि जल्दिये ही बिहार में तीसरा केंद्रीय विश्वविद्यालय विक्रमशिला के रुप में स्थापित कइल जाई.\nफिलहाल विश्वविद्यालय के अस्थाई कार्यालय जिला स्कूल में बनावल गइल बा. शुरुआत में महात्मा गांधी केंद्रीय विश्वविद्यालय मोतिहारी में थोड़ही विषयन के पढाई होखी जवाना के आगा चलि का बढावल जाई.\nकार्यक्रम के संचालन डॉ. अरुण कुमार आ धन्यवाद ज्ञापन विवि के विशेष कार्य पदाधिकारी सुजीत कुमार कइलन. सभा में नगरपीलिका के उप मुख्य पार्षद मोहिबुल हक, सुनीलमणि तिवारी, राजेन्द्र प्रसाद गुप्ता, अखिलेश सिंह, डॉ. लालबाबू प्रसाद, मार्तण्ड नारायण सिंह, पंकज सिन्हा वगैरह मौजूद रहलें.\nTags: महात्मा गांधी केंद्रीय विश्वविद्यालय, मोतिहारी


फ़रवरी 2012 – पृष्ठ 12 – Anjoria\nMonth: फ़रवरी 2012\nखलनायकी से आपन पहिचान बनवले अनिल यादव\nफरवरी 4, 2012 Editor\nनिर्माता सुभाष पासी के सुपर हिट फिल्म “मुन्ना बजरंगी” से भोजपुरी सिनेमा में धमाकेदार एंट्री करके अनिल यादव खलनायकी का दुनिया में आपन अलगा पहिचान बना लिहलन. उनुकर कइल डाकू…\n‘सुरसंग्राम’ के जरिये भोजपुरी प्रेमियन के दिल में उतर चुकल गायक मोहन राठौर अब भोजपुरी सिनेमा में बतौर मुख्य नायक अपना पारी के शुरुआत करे जात बाड़न. फिल्म के नाम…\nभोजपुरी समाज दिल्ली के बसंतोत्सव\nफरवरी 4, 2012 OmPrakash Singh\nबसंत पंचमी के शुभ अवसर पर भोजपुरी समाज दिल्‍ली, शाखा: आई. एन. ए. कालोनी, नयी दिल्ली हर साल का तरह एहु साल 28 जनवरी 2012 क दिने आई एन ए…\nदिल ले गईल ओढनिया वाली के मुख्य खलनायक रजनीश झांजी\nकरीब तीन दर्जन से अधिका छत्तीसगढ़ी फिलिमन के सफल अभिनेता रजनीश झांजी अब भोजपुरी सिनेमा में बालाजी सिने विजन प्रा० लि० के बैनर तले बनत फिल्म “दिल ले गईल ओढनिया…\nपाखी हेगड़े खोलली फिल्म प्रोडक्शन आ इवेंट मैनेजमेंट कंपनी\nभोजपुरी सिनेमा के न. 1 अभिनेत्री पाखी हेगड़े अब आपन प्रोडक्शन आ इवेंट मैनेजमेंट कंपनी खोल लिहले बाड़ी. पाखी के एह कंपनी के नाम ह “सेनूर इंटरटेनमेंट प्रा॰लि॰” आ एकरा…\nशुभी शर्मा के बढ़त डेग\nभोजपुरी अदाकारा शुभी शर्मा एह घरी सफलता का ओर तेजी से बढ़ल जात बाड़ी भोजपुरी इंडस्ट्री में आपन अलगा आ खास जगहा बनावे का राहे बाड़ी. ‘चलनी के चालल दुल्हा’…\nकलुआ भईल सयान\nभोजपुरी सिनेमा के डायनामिक एक्टर शुभम तिवारी आ लोकगायक कलुआ के फिल्म ‘कलुआ भईल सयान’ के निर्माण पूरा हो गइल बा. निर्माता शिव प्रताप सिंह आ रितेश कुमार ठाकुर के…\nफरवरी 2, 2012 OmPrakash Singh\nएक बेर फेर सजी गीत गवनई के मंच, आपन कला देखइहें बिहार, यू॰पी॰ आ झारखण्ड के सुरवीर. ई शो देखल जाई3फरवरी से ‘महुआ टी॰वी॰’ पर. ‘सुर संग्राम’ के…\nगंगा किनारे शनिचर सिंह के आतंक\nफरवरी 2, 2012 Editor\nएह घरी उत्तर प्रदेश के चुनावी माहौलो में, जब पुलिस बहुते सक्रिय बिया, बनारस में शनिचर सिंह नाम के एगो खूंखार अपराधी दहशत फइला के रखले बा. प्रशासन ओकरा सोझा…\nभउजी हो : तीन गो चोर आ ओकनी के सजा\nभउजी हो ! का बबुआ ? बहुत दिन बाद अइनी, जमानत मिल गइल का ? ना भउजी. तूलोग जवना जेहल में डलले बाड़ू ओहिजा से मुअला का दिन ले जमानत…\nबतकुच्चन – ४५\nपिछला बेर पोजिटिव थिंकिंग के बात सामने आइल रहुवे से आजु ओहिजे से शुरू करत बानी. पोजिटिव थिंकिंग, माने कि सकारात्मक सोच, माने कि सकारथ सोच ओह सोच के कहल…


विदेश भेजे के झांसा देके पचासी हजार के ठगी – टटका खबर\nगोण्डा जिला में विदेश भेज के नौकरी लगवावे का नाम पर एगो नवही से पचासी हजार रुपिया ठग लिहल गइल. इंसपेक्टर नाम के एगो आदमी से दू गो जालसाज सऊदी अरब में नौकरी पर लगवावे का नाम पर पचासी हजार रुपिया ठग लिहले. ठगाइल आदमी पुलिस में शिकायत कइलसि त पुलिस अब औह जालसाजन के खोजे में लागल बिया.\nTags: अपराध, गोंडा, ठगी, विदेश


गया में एगो संवाददाता सम्मेलन में राज्य के ग्रामीण कार्य आ पंचायती राज मंत्री भीम सिहं बतवले कि राज्य के हर पंचायत में पंचायत भवन बनवावल जाई. हर पंचायत भवन पर छियासठ लाख रुपिया के खर्च आई. इहो बतवले कि पंचायत सचिवन के करीब अढ़ाई हजार पद खाली पड़ल बा जवना पर बहाली के प्रक्रिया शुरू कइल जाई.\nबिहार में अल्पसंख्यक कल्याण के बजट जवन साल दू हजार पाँच में पाँच लाख रुपिया रहे साल दू हजार एगारह में पाँच अरब रुपिया हो गइल बा. ई बाति राज्य के अल्पसंख्यक कल्याण मंत्री शाहिद अली खाँ मोतिहारी का छितौनी में एगो अल्पसंख्यक छात्रावास के उद्घाटन करत बतवले.


टटका खबर – लगातार, 11 अप्रैल 2017, मंगल – टटका खबर\nबलिया से जुड़ल परिवार के आ झारखंड के धनबाद में रहत उप महापौर रहल नीरज सिंह के हत्या से जुड़ल मामिला में आजु मंगल का दिने केस में नामजद अभियुक्त आ झरिया से भाजपा विधायक संजीव सिंह सरायढेला थाना में सरेंडर क दिहलन. एकरा बाद पुलिस उनुका के जेल भेज दिहलसि. संजीव सिंह आ नीरज सिंह चचेरा भाई रहलन. एह हत्याकांड में अबहीं ले चार जने के गिरफ्तारी हो चुकल बा.\nभदोही जिला के गोपीगंज पुलिस आजु एगा इनामी अपराधी संतलाल के विश्वनाथ तिराहा से गिरफ्तार क के जेल भेज दिहलसि. संतलाल प कई कित्ता मुकदमा चलत बा. एगो हत्या के आरोप में ओकरा के पुलिस ढेर दिन से खोजत रहल.\nसोनभद्र के राबर्ट्सगंज कोतवाली इलाका के खड़ेहरी गांव का एगो घर में बिजली के शार्ट सर्किट से आग लाग गइल. एही आग में गैस के सिलिन्जरो ब्लास्ट क गइल आ सब कुछ जर के राख हो गइल.\nजौनपुर जिला के खुटहन इलाका के शाहपुर सानी गांव में आग लगला से नौ गो घर के सामान कपड़ा राख हो गइल. एगो परिवार के लइकी के शादी 13 तारीख के होखे वाला बा आ बिआह ला सहेजल सगरी सामान एह अगलगी में राख हो गइल.\nसोनभद्र जिला के विंढमगंज इलाका के बुटबेढवा गाँव का नियरा टीसन के तेंदुपत्ता गोदाम के चौकीदार रूम में आग लगला से एगो औरत के मौत हो गइल.\nदेवरिया के सदर कोतवाली क्षेत्र के तुर्कपट्टी इलाका में कान में इयरफोन लगा के दिशा मैदान करे जात सोदिन्या बुजुर्ग गाँव के एगो नवही कसया ढाला का लगे ट्रेन से कटा गइल.\nवाराणसी जं. के प्लेटफॉर्म नंबर पांच से गुजरत मालगाड़ी से एगो नवही कटा के मर गइल. ओकर पहचान नइखे भइल कि के रहे, कहाँ के रहुवे.\nमिर्जापुर के मड़िहान इलाका में तहसील का लगे एगो औरत के लाश मिलला का बाद सनसनी पसर गइल बा. औरत देहात कोतवाली इलाका के भरुहना गाँव के बतावल जाल बिया. लागत बा कि जंगल से लकड़ी ले आवे गइल एह मेहरारु का साथे कुकर्म कइला का बाद हत्या क दीहल गइल बा.\nमोतिहारी में काल्हु बंद पड़ल चीनी मिल खोलवावे आ बकाया भुगतान के मांग करत मजदूरन में से दू गो मजदूर अपना देह में आग लगा के जान देबे के कोशिश कइलन. बहुते झँउस गइल एह लोग के अस्पताल में भरती करावल गइल बा.\nगुजरात में पंचायती राज के चुनाव परिणाम निकलला का बाद भाजपा आ कांग्रेस दूनू जीत के दावा करत बाड़ें. ई चुनाव राजनीतिक गोलन का निशान प ना होखे. एहसे कांग्रेस के दावा बा कि ओकरा 70 फीसदी जगहा जीत मिलल बा. ओने भाजपा के दावा बा कि ओकरा 80 फीसदी प जीत मिलल बा.\nहरियरी का तलाश में भटकत पूनम आजाद मंगल का दिने कांग्रेस गोल में शामिल हो गइली. ऊ भाजपा से निलंबित सांसद आ क्रिकेट खिलाड़ी रहल कीर्ति आजाद के मेहरारु हई आ कुछ दिन पहिले आआपा गोल में शामिल भइल रही. ओहिजा हरियरी ना भेंटाइल त अब कांग्रेस के अंगना में आ गइली.\nतीन तलाक , बहु-विवाह, आ हलाला जइसन कुप्रथा खतम करे के मांग का खिलाफ ऑल इंडिया मुस्लिम पर्सनल लॉ बोर्ड के कहना बा कि ई कइल धार्मिक आजादी के हनन होखी.\nगलत तरीका से सुनवाई क के एगो भारतीय नागरिक कुलभूषण जाधव के पाकिस्तान के एगो सैनिक अदालत फांसी के सजा सुनवले बिया. चूंकि कुलभूषण का खिलाफ पूरा सबूत ना रहल से पाकिस्तान एह मामिला के फौजी अदालत में सुनवाई करा के उनुका के फाँसी के सजा करवा दिहलसि. भारत सरकार एह बारे में पाकिस्मतान के चेतवले बिया कि पाकिस्तान अइसम अनेत मत करो.\nदेश भर में गोकशी प रोक लगावे के मांग का खिलाफ माकपा, कांग्रेस, आ तृणमूल के नेला आरएसएस के संघचालक मोहन भागवत के आलोचना कइले बाड़े. एह लोग के कहना बा कि भारत में एह तरह के कानून ना बनावल जा सके जवन सेकूलरिज्म का उल्टा होखे.\nजम्मू-कश्मीर के हालात देखत अनंतनाग लोकसभा सीट ला 12 अप्रैल के होखे वाला उपचुनाव के टार दीहल गइल बा. अब मतदान 25 मई के करावे के एलान कइलसि चुनाव आयोग. एह सीट से कांग्रेस आ नेशनल कांफ्रेंस के साझा उम्मीदवार जी.ए. मीर के कहना बा कि अगर राज्य में राज्यपाल शासन लागू ना भइल त ऊ आपन उम्मीदवारी वापस ले लीहें. आप बीच अलगाववादियन के बोलावल बन्द आजु दुसरको दिने जारी बा.\nतवांग में आपन उपदेश दिहला का बाद तिब्बती आध्यात्मिक गुरु दलाई लामा अपना कार्यक्रम आ दौरा के सुगम बनावे खातिर अरुणाचल प्रदेश सरकार आ खास क के मुख्यमंत्री पेमा खांडू के शुक्रिया अदा कइलन. जान जाईं कि दलाई लामा के अरुणाचल प्रदेश दौरा प चीन खासा विरोध कइले रहल.\nअमेरिका के व्हाइट हाउस से काल्हु बयान जारी भइल बा कि अगर सीरिया रासायनिक हथियारन के इस्तेमाल कइल बन्द ना करी त अमेरिका ओकरा प अउर सैनिक कार्रवाई कर सकेला.\nआईपीएल -10 के अठवां मैच में सोमार का दिने इन्दौर के होल्कर क्रिकेट स्टेडियम में भइल मैच में किंग्स इलेवन पंजाब ने सोमवार को रॉयल चैलेंजर्स बैंगलोर के आठ विकेट से हरा दिहलसि.\nTags: कुलभूषण जाधव, गोकशी, दलाई लामा, मोहन भागवत, संघचालक


बैंक के कलेक्शन एजेंट से 28 लाख रुपिया लुटाइल – टटका खबर\nआरा 28 मार्च (वार्ता). भोजपुर जिला के गजराजगंज इलाका में बुध के दिनदहाड़े आईसीआईसीआई बैंक के कलेक्शन एजेंट से 28 लाख रुपिया लूट लिहले सँ अपराधी.\nपुलिस सूत्र बतवलें कि आईसीआईसीआई बैंक के कलेक्शन एजेंट रूपेश कुमार रुपियन के वसूली क के मोटरसाइकिल से आरा शहर आवत रहुवे. एही बीच बिहिया-कटेया मार्ग पर बरगही मोड़ का नियरा दू गो मोटरसाइकिल पर सवार पांच गो हथियारबंद अपराधी ओकरा के रोक लिहलें आ असलहा का जोर पर ओकरा से 28 लाख रुपिया लूट लिहलें.\nरुपेश के कहना बा कि ओकर पिटाइओ कइले सँ बदमाश. उनुका बयान पर केस लिख लीहल गइल बा आ पुलिस अपराधियन के गिरफ्तारी करे ला छापेमारी करत बिया.


अउरी खूंखार हो गइलन बृजेश त्रिपाठी – Anjoria\nसिनेमा भोजपुरी के सबले बड़ खलनायक ब्रिजेश त्रिपाठी अब अउरी खूंखार बन गइल बाड़ें. हालिया रिलीज़ फिल्म “रणवीर” में उनकर खूंखार रूप देख दर्शकन का मन में डर समा जात बा. फिलिम में ऊ छपरा के एगो बड़हन गुंडा बनल बाड़ें. तेलगु फिल्म इंडसट्रीज क मशहूर कंपनियन के सहयोगी अल्टूरा फिल्म्स का बैनर में बनल पहिला भोजपुरी फिलिम रणवीर में रवि किशन शीर्षक भूमिका में बाड़न. फिलिम में उनकर मुकाबला होत ना बृजेश त्रिपाठी से जे उनुका पूरा परिवार के सफाया कर दिहले रहुवे.\nफिलहाल राजपिपला में “राखेला शान भोजपुरिया जवान” का शूटिंग में व्यस्त बृजेश त्रिपाठी भोजपुरी फिल्मो के अकेला खलनायक हउवें जे सगरी बड़की फिलिमन के हिस्सा रहल बाड़े. फिल्म “रणवीर” में खलनायकी क साथे साथ आयटम क्वीन सीमा सिंह के साथ ठुमको लगवले बाड़न बृजेश त्रिपाठी. एह घरी दर्ज़नो से अधिका फिलिमन में काम करत बृजेश के फिलिमन में आंधी तूफ़ान, रखेला शान भोजपुरिया जवान, आ ज्वालामंडी वगैरह खास बाड़ी सँ..


कुंवार बिधवा - दिलीप कुमार पाण्डेय - मैना: भोजपुरी साहित्य क उड़ान (Maina Bhojpuri Magazine)\nHome दिलीप कुमार पाण्डेय Bhojpuri Kahani कुंवार बिधवा - दिलीप कुमार पाण्डेय\nकुंवार बिधवा - दिलीप कुमार पाण्डेय\nजीवन के बडकी भउजाइ जवन बिआह का दूसरके साल मुसमात हो गइल रही बहुत दिन से उनका के बोलावत रही। जीवनो बहुत दिन से सोचत रहस भउजाइ से भेंट करेला। लेकिन संजोग ना बनत रहे। बिधवा बिआह के तमाम बिरोधो का बादो जीवन के बाबू सावित्री के बिआह दूर का रिश्तेदार जलेसर से कऽ देले रहस। जलेसर अपना पुरनका गांव से कोसहन दूर पहाड़ का किनारे बसल एगो गांव में आपन घर बना लेले रहस।\nजीवन का दूइए बरिस में अपना भउजी से बहुत लगाव हो गइल रहे। एह से उनका भउजी के देखे के मन करत रहे। आठ साल पहिले के सब बात इयाद करत जीवन टमटम से शांतिपुर ला चललें। गांव से दौलतपुर बस अड्डा अइलें। दौलतपुर से सकलडीहा खातिर बस मिलल। सकलडीहा से शांतिपुर जाए के रहे। सकलडीहा ले बस से गइला का बाद उनका शांतिपुर खातिर कवनो सवारी ना मिलल।\nबेरा डुबे में एक घंटा ले बाकी रहे। कवनो सवारी ना मिलला कारण उ पैदले चल देलें। अनजान रास्ता में जाए के रहे एह से झटकल जात रहस। कुछ दूर गइला का बाद जंगल मिलल। जंगल का किनारे एक आदमी खेत अगोरत रहे।\nउ अगोरनिहार से पूछलें "हइ रास्ता शांतिपुर चल जाइ भाई"?\nउ कहलें "हं हं बस जंगलवा पार करते बुझीं जे शांतिएपुर हऽ"।\n"किरिण लूक-झूक करऽता जंगलवा में कवनो जनावर ना नू निकसे "?जीवन पूछलें\n"कबो काल बाघ आ हाथी निकले लें सऽ,लेकिन कवनो नोकसान ना करऽ सऽ" रखवार कहलें।\nजीवन मने-मने सोंचे लगलें "बाघवा हथिया एह लोग के चिन्हित होइंहें सऽ एह कुछ ना करत होइंहें सऽ बाकिर हम तऽ नाया बानी पता ना का होइ?\nचिडई चांव-भांव लगइले रहली सऽ। बेरा डुब चलल रहे। अतने में हाथी का चिकरला के आवाज जीवन का कान में परल। उ लगलें दउरे दउरत-दउरत जंगल के पार कऽ गइलें। सामने गांव का घरन के दीया लउके लागल। उ दूनु हांथ जोड के भगवान के गोर लगलें। जान बचला खातिर भगवान के धन्यवादो देलें। गांव का एगो लइका से पूछ उ अपना भउजी का घरे पहुँचले।\nदुआर पर भउजी के देख उ तऽ चिन्ह गइलें। लेकिन भउजी ना चिन्हली। जब आपन नाव बतवलें तब उ चिन्हली।देवर के देख उनका खुशी के ठेकाना न। जीवन के घर में बइठा समाचार पूछली।\n"पढाई-लिख होता नू?" सावित्री पूछली।\n"हं भउजी एम बी बी एस के फाइनल परीक्षा देले बानी एक महिना बाद रीजल्ट निकली"-जीवन कहलें।\nबहुत नीक अब तऽ डागडर ला डागडरे कनिया खोजे के पडी बुझाता। तनी देर हंसी मजाक कइला का बाद उ पुआ-पकवान बनावे में लाग गइली। सभ लोग एके साथे खाना खइल। एकरा बाद बर-बिछवना भइल आ सभ लऽ सुत गइल।\n"ए माई हउ असोला में के थुतल बा ले?", गुड्डू पूछलें।\n"आरे इ तहार जीवन चाचा हवें", बसांव के सावित्री कहली।\nएह लोग के बात सुन जीवनो जाग गइलें। भउजी इ लडिका?"\nए बबुआ इहे नू एक जाना बारें, राउर भतीजा।"\n"अच्छा, ए बाबू आव हेने संगे खेलल जावऽ घुघुआ माना उपजे धाना। बबुआ खाए दूध भातवा बिलइया चाटे पतवा। पतवा उधियाइल जाय बिलइया लाजाइल जाय। बबुआ हाडी पतुकी फोडलस सम्हरिए बुढिया रे. हें हें आउल एक बेल।"\n"ए बबुआ खेलावल छोड़ नेहा-धोआ लीं जलपान तइयार बा" सावित्री कहली।\nठीक बा भउजी कह उ बथानी कावर नहाए ला चल देलें। नहा-धोआ के सब लोग एके संगे जलपान कइल। जलेसर जीवन के संगे ले गांव घूमे चललें। जेने जाए लो ओनहीं सब लोग पूछे इ के हऽ हो? जलेसर कहस "भाई हऽ डागडरी पढेला।"\nधीरे-धीरे संउसे गा जीवन के जान गइल। गांवे के लोचन काका ओह लो के चाह पिआवेला अपना दुअरा बइठलें ताले हल्ला पडल "जा सुनीतवा के कुकुर हबक लेहलस"। सब लोग दउरल ललन का घरे पहुंचल, जीवनो गइलें।कुकुर बडी हबकाह रहे उ सुनीता का दहिना गोर का एडी से एक बीता उपर के गंभीराहे मांस नोच लेल रहे। खून तरा-तर बहत रहे।\nजीवन आपन बैैग मंगवा के मरहमपट्टी करे लगलें। उ सुनिता के रंग रूप देख मने मने मोहित हो गइल। मन में उनका बतासा फुटे लागल। जीवन का सुनीता के घाव ठीक करे के जिम्मा मिल गइल। रोगी आ रोग के देखल उनकर रोज के काम हो गइल।\nसुनीता का चउदे गो सुई लेवे के रहे। सरकारी अस्पताल उनका गांव से पांच कोस दूर रहे। उनका जाए खातिर बैलगाड़ी के बंदोबस्त भइल। एक दिन जंगल पार करत समय जीवन सुनीता से कहलन "तहार घाव तऽ अब दू-चार दिन में ठीक हो जाइ लेकिन हमार घाव त बुझाता जनम भर रह जाइ।"\n"इ कइसन घाव तोहरा हो गइल बा ए डाक्टर बाबू बतइब कुछ?" सुनीता कहली।\nजीवन कहलें, "आज रहे द दोसरा दिन बताएम"\n"ना तोहे हमार कसम आजे बतावे के पडी "\n"कहीं तूं खिसिया जइबू तऽ"\n"ना खिसीआएम बोलऽ ना पहिले"\n"हमरा तोहरा से प्यार हो गइल बा"\n"हमरो डाक्टर बाबू ,हमरा तऽ रात खां निने नइखे आवत, करवट बदलत बिहान हो जाता, दिल बेचैन हो जाता, पानीयो के स्वाद फीका लागऽता, एकर दवाइ कवनो होखे तऽ दऽ" कह सुनीता जीवन के भर अकवाडी धऽ लेहली।\nगडीवान बैलन का ओर इशारा करत लागल कहे "अइ हट-हट सीधा चलऽ सऽ इ का ! इ सुन सुनीता से जीवन अलग भइलें।\nसुनीता के घाव ठीक हो चलल रहे। एह लो के प्रेम-कहानी सब लोग का पता चल गइल रहे। एक दिन सुनीता के बाबू जलेसर से कहलें "हो जलेसर जीवन आ सुनीता के अगर बिआह कऽ दिआव त कइसन रही ?"\n"बहुत नीमन होइत बडा सुनर जोडी बइठित, लेकिन एकरा खातिर जीवन का गांवे जाए के पडी" जलेसर कहलें\nदूनु जाना पनरे दिन बाद जीवन का बाबू से भेंट करे जाए ला राय कइल। इ सब बात जीवन ढुका लाग के सुनत रहस। सांझ खां मइया का देवल का पिछुती जीवन आ सुनीता मिलल लो। अइसे तऽ मिले के तऽ कहीं ना कहीं रोजे मिले लो। ओह दिन तनी बेसी उत्साह से मिलल लो। जीवन सब बात बतइलें। आ कहलें\n"अब हमनी के मिलन होइबे करी, आवऽ कसम खाइल जाव जे हमनी के गार्जियन अगर बिआह नाहियों करी तबो हमनी बिआह करबे करेम, सांथे जिएम साथे मरेम। आ सुनऽ सुनीता काल्ह हम सबेरहीं चल जाएम लेकिन वादा करऽतानी जे जल्दीए तोहरा के दुल्हनिया बना के ले जाएम"एतना कह जीवन सुनीता के हाथ धऽ लेलें आ सुनीता आपन माथा उनका छाती से सटा सुसके लगली।\nदूनु आदमी कवनो दोसरे दुनिया मे खो गइल। बिहान भइला जीवन भारी मन से अपना गांव का ओर डेग बढवलें। सुनीता दूरे से आपन हांथ हिलवली, जीवनो कनखी से देख मुस्कुरात, चिन्हासी में मिलल रूमाल हाथ में लेले चल देलें। सुनीता के बाबू ललन आ जलेसर जीवन का दुआर पर पहुँचल लोग, दुआ सलाम भइला का बाद जलेसर बात आगा बढवले "धरमू काका इ हवें ललन आ अपना लइकी के बिआह जीवन से कइल चाहऽतारें ,का कहऽतानी रउआ ?"\n"अच्छा पहिले जर-जलपान होखे, रह गइल बात लडिका सेयान हो गइल बा तऽ बिआह कइले जाइ, लोग के तऽ तांता लागल बा हमरा किंहा करीं तऽ हमरा किंहा करीं, देंखी कहां होता", जीवन के बाबू कहलें।\n"उ तऽ ठीक बा काका लेकिन जीवन का इनकर लडकी पसन्द बा"जलेसर कहलें।\n"देखऽ जीवन त अबहीं बारें ना! उ आगा का पढाई ला चंडीगढ़ गइलें, दू बरिस के आउर पढ़ाई बा। हमहू चाहऽतानी जे उनकर बिआह जल्दीए क दीहीं।"\n"इंहा के लइकी कहां ले पढल बिया?" जीवन के बाबू पूछलें?\n"काका उ मैट्रिक पास हिय" जलेसर कहलें।\n"ठीक बा हम एह पर सोचेम" जीवन के बाबू कहलें।\nजलेसर आ ललन अपना गांवे आ गइल लो। एने सुनीता का शरीर में बदलाव हेखे लागल, एक दिन कय गो ले उल्टी भइल। सुनीता के हालत देख परेमा काकी सुनीता का माई से कहली ए बछिया तहार बेटी त पेट से बिया। इ सुन उनकर हालत खराब,आंख का आगा अन्हरिया छा गइल। ललनो का जब इ बात पता चलल त उ ठाढ़े गिर गइलें। धीरे-धीरे सारा गांव इ बात जान गइल।\nजलेसर ललन के बहुत समझइलें, हम बानी तहरा बेटी का संगे अन्याय ना होखे देम। एक दिन जलेसर जीवन का बाबू से सारा बात बतइलें। जीवन के बाबू कहलें "उ हमार पतोह हो चुकल बिया, अब उ हमरा घर के इज्जत बिया। चल हम ओहके हम अपना घरे लेआवतानी।"\nसुनिता जीवन का घरे आ गइली। जीवन का लगे चिट्ठी गइल लेकिन उ कवनो जबाब ना देलें। हार पाछ के जीवन का लगे उनकर बाबू गइलें। जीवन के बहुत समझइले "बबुआ कवनो बात ना खाता-नागा हो गइल तऽ चलऽ समाजिक रीति-रिवाज का अनुसार बिआह कर दिआव।"\nजीवन सुनीता से संबंध के नकारते रह गइलें। आ अंत में कह देलें "बेसी दबाव देहेम तऽ गांव आ रउआ के छोड़ देवे पर मजबूर हो जाएम।"\n"तऽ ठीक बा आज से तूं हमरा खातिर मर गइला समान बारऽ! ओह लइकि के परवस्ती हम करेम", अतना कह जीवन के बाबू चल देहलें।\nकुछ दिन बाद सुनीता एगो लडिका के जनम देहली। ओह लडिका के नाम रखाइल संघर्ष। उ लडिको रहे एकदम चंपियन।\nदेखते-देखते डाक्टरी के पढाई पुरा कइके संघर्ष दौलतपुर सरकारी अस्पताल में नौकरी करें लगलें। एकदिन संघर्ष अपना गांवे करहीं जात रहस। एक जगे आदमी के भिड देख गाडी रोक पूछलें "का भइल बा जी, काहेला अतना भिड लगइले बानी लोगन?"\n"ए डाक साहेब! हइ एक जाना बूढ़ पैदले रउआ गांवे चलल जात रहलें हं गरमी का मारे बेहोश हो के गिर गइलें हं, तनी लिअवले जाईं, कवनो दवाई होखे तऽ दे दीं, बहुत मजबूर बुझातारें।" भिड में से एक आदमी कहलस।\nसंघर्ष उनका के गाडी में बइठा ग्लुकोज घोर के पिअइलें आ पूछलें "करहीं केकरा लगे जाए के बा ?"\nउ बोले के चहलें ताले खोंखी उठलआ कुछ ना बोल सकलें। खोंखत लह तांगर हो गइलें। संघर्ष अपना दुआर पर पहुंच गइल रहस। जीवन के हालत बिगड़े लागल रहे, उनका के उतार कुर्सी पर बइठा प्रेसर देखे लगलें। आ माई के गद्दे कइ चाह बनावे ला कहलें। जीवन आंख मुलकावे लागल रहस।\nसुनीता चाह के ट्रे हाथ में लेले कुरसी पर बइठल जीवन के एके-टके निहारते रह गइली।\n"माई ए माई का भईल" संघर्ष कहलें\n"इ बयमान तहरा कहां मिलल हऽ" सुनीता कहली?\nअतने में सुनीता का ओर देख जीवन कर जोडले आ उनकर गरदन एक ओर झुक गइल। ई देख सुनीता का हाथ से ट्रे गिर गइल आ फफक-फफक के रोए लगली। "जा बयमान सब करम के पहुँचा मिलबो कइलऽ त एको टुम बातो ना कइलऽ" कह आंख से लोर के धार बहे लागल। बाद में संघर्ष के सब बात बतवली। जीवन के अंतिम संस्कार संघर्ष का हाथे भइल। सुनीता बीन बिआहल बिधवा हो गइली।


बिंदुसार - विकिपीडिया\nबिंदुसार (297 ईपु - 273 ईपु) चाहे अमित्रघात ( संस्कृत: सत्रू सभ के बिनासक) चाहे अमित्रोघेट्स ( यूनानी: Ἀμιτροχάτης) मौर्य कुल के दोसरका सम्राट रहलें। ई मौर्य साम्राज्य के संस्थापक चंद्रगुप्त मौर्य के बेटा आ एह बंस के सभसे परसिद्ध शासक अशोक के पिता रहलें। बिंदुसार के जिनगी के दिया ओतना नईखे लिखाईल जेतना चंद्रगुप्त भा अशोक दिया लिखाईल बाटे।\nदोसरका मौर्य सम्राट\nल॰ 297 – c. 273 BCE\nचंद्रगुप्त मौर्य (पिता)\n2.1 प्रादेसिक बिजय\n2.2 तक्षशीला बिद्रोह\n2.3 मंत्री सभ\n2.4 बिदेसी संबंध\nबिंदुसार दिया बेसी बात जैन आ बौद्ध ग्रंथन से पता लागेला। बिंदुसार चंद्रगुप्त मौर्य के पूत रहन। चंद्रगुप्त सेल्योक्स १ निकेटर के धीया से बियाह कइले रहन एहसे लोग इहो मानेला जे बिंदुसार के माई यूनानी रही बाकिर एकर केवनो साक्ष्य ना मिलस। बारहामा सताबदी मे हेमचंद्र के लिखल जैन ग्रंथ परिशिष्टपरवन मे लिखल बा जे इनकर माई के नांव दुर्धरा बाटे।\nबौद्ध ग्रंथ दीपवंस आ महावंस मे बिंदुसार के बिंदुसारो लिखल बा। जैन ग्रंथ जइसे की परिशिष्ठपर्वन आ हिन्दू ग्रंथ जइसे विष्णु पुराण मे इनकर नांव विंदुसार लिखल बा। आउरो सभ पुराण मे चन्द्रगुप्त के पूत के नांव दिहल बा जेकरा के लेखन संबंधी भूल मानल जा सकेला; श्रीमद्भागवत मे वरिसार चाहे वरिकार लिखल बा आ वायू पुरान मे भद्रसार चाहे नंदसार लिखल बाटे।\nमहाभाष्य मे चन्द्रगुप्त के पूत के नांव अमित्रघात देल बाटे। यूनानी लेखक लोग इनकरा अलित्रोघेट्स चाहे अमित्रोघेट्स कहले बा। बिंदुसार के देवानंपिय ओ कहल बाटे जे बाद मे असोको के कहल गइल। जैन ग्रंथ राजावली कथा मे इनकरा सिंहसेना कहल गइल बा।\nबौद्ध आ जैन ग्रंथन के खीसा सभ मे ई लिखल बा जे बिन्दुसार के हुनकर नांव कइसे मिलल। दुनो मे लिखल बा जे चाणक्य चन्द्रगुप्त प माहूर के असर के काटे ला हुनकर जेवनार मे प्रतिदिन तनी सा माहुर फेंटत रहन। चन्द्रगुप्त ई ना जानत रहन आ एकदिन आपन गाभिन मेहरारू के आपना मे खियवलन। बौद्ध ग्रंथन मे लिखल बा जे रानी सात दिन मे लईका जने के रही, चाणक्य जब जनलन जे रानी अब ना बचिहें, ऊ तलवार से हुनकर मुड़ी अउर पेट काट देलन आ लईका के निकारि देलन, फेर सात दिन ले ओह लईका के मरल बकरियन के पेट मे धइलन। सात दिन प बिंदुसार जनमलन आ हुनकर नांव बिंदुसार एहसे धराइल काहेकी हुनकर देहि प बकरी के खून के ठोप (बिंदू) चुवत रहे। जैन ग्रंथ परिशिष्ठपर्वन मे लिखल बा जे रानी जसहिं मुअली चाणक्य हुनकर पेट काट के लईका निकार लेलन, तले माहुर के एगो ठोप लईका के माथा ले आ गइल रहे एही से हुनकर नांव बिंदुसार धाराइल।\nअसोकवदान मे बिंदुसार के तीनगो पुतन के नांव दिहल बा: सूसिम, असोक आ वितासोक। असोक आ वितासोक के महतारी सुभद्रांगी रही जे की चंपापुरी के रही। हुनकर जनम प एगो जोतिस कहले रहे जे एकर एगो पूत राजा होई आ एगो पुजेडी। हुनकर सेयान भइला प हुनकर पिता हुनका पाटलिपुत्र मे बिंदुसार के राजभवन लिआ गइलें। बिंदुसार के मेहरारू सुभद्रांगी के सुघरई के देखि जरनिआही मे हुनकरा राज के नाऊ बनइली। एक दिन बिंदुसार होकर बार बनावल देख के खुस भ गइलें त ऊ आपन रानी बने के इच्छा धइली। पहिले तऽ बिंदुसार होकर कुल के चलते ना कहले बाकिर जब पता लागल की ई ऊँच कुल के हई तऽ हुनकरा आपन मूख रानी बनाई लिहलें। ई जोड़ी के दुगो पूत भइल असोक आ वितासोक। बिंदुसार के असोक ना सोहात रहन एहसे की हुनकर देह के बानवट नीक ना रहे।\nदिव्यदान के दोसरका खिसा मे जनपदकाल्यानी के असोक के महतारी कहल गइल बा। वमसट्ठप्पकसिनी मे धम्मा के असोक के महतारी लिखल बाटे। महावंस कहेला जे बिंदुसार 101 पूत आ 16 मेहरारू रहे। हेमे सभ से बड़ सुमन रहे आ सभ से लहुर तिस्सा रहे। असोक आ तिस्सा एक्के माई ले जनमल रहे।\nइतिहासकार उपेन्द्र सिंह अनुमान लगवले बाड़न जे बिंदुसार 297 ईशा पूर्व मे सम्राट बनल होइहन।\nमगध के बिस्तार आ 600 से 180 ईशा पूर्व के मधे मौर्य साम्राज्य\nसोरहमा सताबदि के तिब्बत के लेखक तारानाथ लिखले बाड़न जे बिंदुसार सोरह गो नगर के जीतल रहन। शैलेन्द्र नाथ कहेलन जे बिंदुसार राज के बिस्तार ना कईलन।\nमहावंस मे लिखल बा जे बिंदुसार असोक के उज्जैन के प्रसासक बनवलन। असोकवदन कहेला जे बिंदुसार तक्षशीला के बिद्रोह के खतम करे ला असोक के भेजले रहन। बिंदुसार असोक के हथियार आ सेना ना दिहलन तब देव लोग आपन चमतकार से असोक के सेना दिहलन। जहिया सेना तक्खसिला चहुपल ओहिजा के लोग असोक से कहलस जे उ लोग के खाली बिंदुसार के मंत्रियन से दिक्कत बाटे बाकिर सम्राट से केवनो ओरहन नइखे। असोक बिना कोनो रोकावट के नगर मे ढुकलन आ देव लोग कहलस जे एक दिन ऊ सउसे पिरथी प राज करिहन। बिंदुसार के मुअला प फेर तक्खसिला देने बीद्रोह भइल आ अबरी सुसिम के बिदरोह मे भेजल गइल बाकिर उ सफल ना हो पइलन।\nरजावली कथा कहेला जे चन्द्रगुप्त के प्रधानमंत्री चाणक्य हुनकरा बिंदुसार के गद्दी प बइठावे के सलाह दिहलन। परिशिष्ठपर्वन कहेला जे चाणक्य बिंदुसारो के प्रधानमंत्री रहलन। एहमे एगो खिसा बा जेकरा मे लिखल बा जे चाणक्य एगो सुबंधू नांव के बेकत के मंत्री बनावे के सलाह दिहलन। बाकिर सुबंधू से जरत रहन आ हुनकरा ले बड़ मंत्री बनल चाहत रहन एहिसे ऊ बिंदुसार से कहलन जे चाणक्य हुनकर माई के पेट चिर देले रहन। एह बिंदुसार दोसर लोग के एह बात के पतियावत देखलन तऽ ऊ चाणक्य से नफरत करे लगलन। चाणक्य जवन की पहिलहीं बुढ़ा गइल रहन सभ छोड़ि के संथारा ले लिहलन। बादी मे जहिया बिंदुसार के आपन जनम के सांच पता लागल तऽ ऊ चाणक्य भीरी फेनु से मंत्री बने के निहोरा कइलन। जब चाणक्य एह बात के ना सकरलन तऽ बिंदुसार सुबंधू के चाणक्य मनावे ला कहलन। चाणक्य के मनावे के जगहा प सुबंधू हुनकरा जरा के मुआ देताड़न। बादि मे चाणक्य सरपला के चलते सुबंधू ओ के सभ छोड़ के भिक्खु बने पड़ि जाता।\nअसोकवदन कहेला जे बिंदुसार पान सए गो मंत्री रहऽसन जेमे से खल्लतक आ रधागुप्त असोक के बिंदुसार के मूअला प सम्राट बने मे सहायता कइले रहऽसन।\nबिंदुसार यूनानी लोगन जोर हित नाता लेखा संबंध बनाई जे धइलन। दैमाकोस बिंदुसार के दरबार मे यूनानी राजा एंटियोकस के राजदूत रहन। दैमाकोस "ऑन पिटी" नांव के एगो किताबो गहले रहन। तीसरका सताबदि के यूनानी लेखक एंथिएनस आपन डिनोसोफिस्ट नांव के पुस्तक मे, हेगसेंदर के लेख के आधार प लिखले बाड़न जे: बिंदुसार एंटियोकस से मीठ दारू, सूखाइल अंजीर आ एगो सोफिस्त (सिक्षक) भेजे ला कहलन। एंटियोकस कहलन जे ऊ दारु आ अंजिर भेज दीहें बाकिर यूनान के नियम सोफिस्त भेजे के इजाजत ना देला। बिंदुसार के सोफिस्त भेजे के से पता लागेला जे उ यूनानी दरसन सिखल चाहत होइहन। \nडायोडोरस कहलन जे "पालीबोथरा" (पाटलिपुत्र) के सम्राट, यूनानी लेखक लैंबलस के सुआगत कइलन। एह सम्राट के लोग बिंदुसार नांव से चिन्हेला।\nसाँची मे मिलल एगो मंदिर के सिलालेख बतावेला जे बिंदुसार ओह मंदिर के बनववले रहन आ बौद्ध धरम के मानत रहन। 3rd century BCE\nसांची के मंदिर के अनुमानित ढांचा।\nबौद्ध ग्रंथ समंतपासादिक आ महावंस कहेला जे बिंदुसार ब्राह्मण धरम के मानत रहन आ हुनकरा "ब्राहमन भत्तो" कहले बा। जैन स्त्रोत सभ कहेला जे बिंदुसार के पिता चन्द्रगुप्त जैन धरम अपना लिहले रहन। बाकिर ऊ सभ बिंदुसार प चुप रहले आ बिंदुसार जे जैन साबित करे के कोनो साक्ष्य नइखे। साँची मे मिलल बुद्ध धरम के मंदिर से ई पता लागेला जे बिंदुसार बौद्ध धरम के मानत रहन।\nबौद्ध स्त्रोत सभ कहेला जे बिंदुसार दरबार के एगो अजीविक जोतीस असोक के महान सम्राट बने के भविसबानी कइले रहे। अलग अलग ग्रंथन मे एह बेकत के नांव पिंगलवत्स आ जानसन देल बा।\nदिव्यदान कहेला जे राजकुमार सभ के खेलत देखत घड़ी बिंदुसार पिंगलवत्स से पूछलन जे एहमे से के सम्राट बने जोग बा, तऽ पिंगलवत्स असोक के नांव लीहलें बाकिर कोनो ठोस जबाब ना दिहलें काहेकि बिंदुसार असोक के ना मानत रहन। बाकिर सुभद्रंगी से ऊ असोक दिया कहले रहन। रानी हुनका से राज दरबार छोरे के कहली एहसे पहिले सम्राट हुनकरा से बरजोरि नांव पूछस। बिंदुसार के मूअला प पिंगलवत्स फेर दरबार मे आ गइलन।\nमहावंस कहेला जे रानी के कुलूपग (कुल के जोगी) रहलें। ऊ कस्सप बुद्ध बजी एगो अजगर मे जनमल रहन आ भिक्खु सभ के बात सुनि के बहुते बुद्धिमान हो गइल रहन। ऊ दरबार छोड़ देले रहन। असोक के सियान भइला प सुभद्रंगी असोक के भविसबानी बतइली। असोक फेर हुनकरा के दरबार मे बोलवन आ पाटलिपुत्र आवत बजी ऊ बिच्चे मे बौद्ध धरम के अपना लिहऽताड़न।\nऐतिहासिक साक्ष्य से पता लागेला जे बिंदुसार 270 ईशा पूर्व मे मुअल रहन। उपेन्द्र सिंह कहेलन जे बिंदुसार 273 ईशा पूर्व मे मुअल रहन। एलेन डेनिअलोऊ कहेलन जे बिंदुसार 274 ईशा पूर्व मे मुअल रहन। शैलेन्द्र नाथ सेन मानेलन जे बिंदुसार 273 ईशा पूर्व मे मुअल रहन आ ओकर चार बरिस बाद असोक सम्राट भइलन।\nमहावंस कहेला जे बिंदुसार आठाइस बरिस ले राज कइलन आ पुरान केहला जे ऊ पचीस बरिस के राज कइलन। बौद्ध ग्रंथ मञ्जुश्रीमूलकल्प कहेला जे ऊ 70 बरिस ले राज कइलन बाकिर ई सही नइखे।\nसवँसे स्त्रोत ईहे कहेला जे बिंदुसार के मुअला प असोके सम्राट बनलन, भले सम्राट बने के परकिरिया सभन मे एक ना देले होखे। महावंस मे लिखल बा जे असोक उज्जैन के प्रशासक रहन आ बिंदुसार के मुअला प ऊ पाटलिपुत्र अइलन आ आपन निनानबे भाइयन के मार के सम्राट बनलन।\nआसोकवदन मे लिखल बा जे, सुसिम जिनकरा बिंदुसार सभ से बेसी मानत रहन ऊ आपन लोहा के दसताना खल्लतक के देहि प बिग दिहलन, एह से खल्लतक लागल जे सुसिम सम्राट बने जोग नइखन। एहिसे ऊ 500 मंतरियन के सभा मे आसोक के सम्राट बनावे के बात कहलन आ संगे संगे इहो कहलन जे देवता लोग आसोक के महान सम्राट बने के असिस देले बाड़न। तानिए दिन प बिंदुसार बेमार भ गइलन आ सुसिम के सम्राट आ असोक के तक्खसिला के परसासक के आदेश दिहलन। ओह घड़ी सुसिम के तक्खसिला भेजल रहे जेने ऊ बिद्रोह के समाप्त करे के परयास करत रहन। जब सम्राट मुए के रहन तऽ मंत्री लोग बोलल जे अबहिन जहिया ले सुसिम पाटलिपुत्र नइखन आवत तले असोक के सम्राट बनाई दिहल जाव। बाकिर बिंदुसार एह सलाह प खिसिया गइलन। फेर असोक कहलन जे जदि हुनकर सम्राट बनल भाग मे लिखल बा तऽ देवता लोग अपने हुनकरा सम्राट बनइहन। बिंदुसार जसही मुअलन तसही देवता लोग असोक के मुकुट पेन्हा दिहलन। जब सुसिम ई खबर जनलन तऽ ऊ पाटलिपुत्र अइलन। बाकिर असोक के संघाती आ मंत्री राधागुप्त हुनकरा के जरत भट्टी मे धकेल के मुआ दिहलन।\nराजावली कथा मे लिखल बा जे बिंदुसार असोक के सम्राट बनाई के सन्यास ले लिहऽताड़न।\n2001 मे आइल हिंदी फिलिम अशोका मे बिंदुसार के किरदार रहे।\nचक्रवर्तीं अशोक सम्राट धारावाहिक मे बिंदुसार के किरदार रहे।\nचंद्र नंदिनी धारावाहिक मे बिंदुसार के किरदार सिद्धार्थ निगम कइले रहन।\n↑ विंसेंट ऑथर स्मिथ (1920). असोका, द बुद्धिस्ट एंपरर ऑफ इंडिया. ऑक्सफोर्ड: क्लेरेंदो प्रेस. पप. 18–19. ISBN 9788120613034.\n↑ रजेंद्रलाल मित्र (1878). "ऑन द अर्ली लाइफ ऑफ असोका". प्रिसीडिंग्स ऑफ एशियाटिक सोसायटी ऑफ बंगाल. एशियाटिक सोसायटी ऑफ बंगाल: 10.\n↑ गुरुगे 1993, p. 465. sfn error: no target: CITEREFगुरुगे1993 (help)\n↑ 4.0 4.1 4.2 सिंह 2008, p. 331. sfn error: no target: CITEREFसिंह2008 (help)\n↑ Daniélou 2003, p. 108. sfn error: no target: CITEREFDaniélou2003 (help)\n↑ ट्राउत्मन्न, थॉमस आर (1971). Kauṭilya and the Arthaśāstra:astatistical investigation of the authorship and evolution of the text. Brill. प. 15.\n↑ 7.0 7.1 Motilal Banarsidass (1993). "The Minister Cāṇakya, from the Pariśiṣtaparvan of Hemacandra". मूल काम Phyllis Granoff (संपा.). The Clever Adulteress and Other Stories: A Treasury of Jaina Literature. Rosalind Lefeber द्वारा अनुबाद कइल. पप. 204–206.\n↑ Singh 2008, p. 332. sfn error: no target: CITEREFSingh2008 (help)\n↑ 9.0 9.1 Srinivasachariar 1974, p. lxxxvii. sfn error: no target: CITEREFSrinivasachariar1974 (help)\n↑ 10.0 10.1 B. Lewis Rice (1889). Epigraphia Carnatica, Volume II: Inscriptions and Sravana Belgola. Bangalore: Mysore Government Central Press. प. 9.\n↑ Hemachandra (1891). Sthavir̂aval̂i charita, or, Pariśishtaparvan. Hermann Jacobi द्वारा अनुबाद कइल. Calcutta: Asiatic Society. पप. 67–68.\n↑ 12.0 12.1 उद्धरण खराबी:Invalid <ref> tag; no text was provided for refs named EB_legends\n↑ Mookerji, Radhakumud (1966). Chandragupta Maurya and His Times (English में). Motilal Banarsidass. प. 38. ISBN 9788120804050.\n↑ Sen 1999, p. 142. sfn error: no target: CITEREFSen1999 (help)\n↑ टलबर्ट, रीचर्ड जे. ए.; Naiden, Fred S. (2017). Mercury's Wings: Exploring Modes of Communication in the Ancient World (English में). Oxford University Press. प. 295. ISBN 9780190663285.\n↑ Erskine, Andrew (2009). A Companion to the Hellenistic World (English में). John Wiley & Sons. प. 421. ISBN 9781405154413.\n↑ कोसमिन 2014, p. 35. sfn error: no target: CITEREFकोसमिन2014 (help)\n↑ मुखर्जी 1988, p. 38. sfn error: no target: CITEREFमुखर्जी1988 (help)\n↑ J. C. McKeown (2013). A Cabinet of Greek Curiosities: Strange Tales and Surprising Facts from the Cradle of Western Civilization. Oxford University Press. प. 99. ISBN 9780199982110.\n↑ Athenaeus (of Naucratis) (1854). The Deipnosophists, or, Banquet of the learned of Athenaeus. III. Literally Translated by C. D. Yonge, B. A. London: Henry G. Bohn. प. 1044. Original Classification Number: 888 A96d tY55 1854. पुरालेखित से पुरालेखित 31 दिसंबर 2013 के.\n↑ Irfan Habib & Vivekanand Jha 2004, p. 20. sfn error: no target: CITEREFIrfan_HabibVivekanand_Jha2004 (help)\n↑ 22.0 22.1 Singh, Upinder (2016). The Idea of Ancient India: Essays on Religion, Politics, and Archaeology (Arabic में). SAGE Publications India. ISBN 9789351506454.\n↑ उद्धरण खराबी:Invalid <ref> tag; no text was provided for refs named SMH_2001\n↑ Benimadhab Baruआ (1968). Asoka and His Inscriptions. 1. New Age. प. 171.\n↑ Kanai Lal Hazra (1984). Royal patronage of Buddhism in ancient India. D.K. प. 58.\n↑ 26.0 26.1 Basham, A.L. (1951). History and Doctrines of the Ājīvikas (2nd संस्क.). Luzac & Company. पप. 146–147. ISBN 81-208-1204-2.\n↑ सेन 1999, p. 142. sfn error: no target: CITEREFसेन1999 (help)\n↑ Romila Thapar 1961, p. 13. sfn error: no target: CITEREFRomila_Thapar1961 (help)\n↑ Sudhakar Chattopadhyaya (1977). Bimbisāra to Aśoka: With an Appendix on the Later Mauryas. Roy and Chowdhury. प. 102.\n↑ सिंह 2008, p. 331-332. sfn error: no target: CITEREFसिंह2008 (help)\n"https://bh.wikipedia.org/w/index.php?title=बिंदुसार&oldid=722511" से लिहल गइल\nLast edited on 20 जून 2022, at 14:50


क्विक बाइट्स व्यवसाय के अवसर इन गोवा - फ्रेंचाइजी भारत\nक्विक बाइट्स व्यवसाय के अवसर इन गोवा\nनिवेश सीमा का चयन करें Rs. 10000 - 50000 Rs. 50000 - 2lac Rs. 2lac - 5l